La víctima va rebre puntades de peu i cops de puny que li van produir, entre altres lesions, el trencament del tàbic nasal\nRedacció Vilanova i la Geltrú 13-12-2017 18:00 Lectures 7499\nLa policia investiga l'assalt violent que va partir diumenge a la nit una dona a Vilanova i la Geltrú. Segons ha informat la policia local de Vilanova, a les 22.04 hores, van rebre la trucada d'una anciana que demanava assistència mèdica i policial, després que la seva cuidadora hagués estat agredida físicament i sexualment al carrer.\nLa víctima s'adreçava a casa de la dona, per passar-hi la nit, quan va ser atacada per un grup de 4 homes que li van realitzar tocaments per tot el cos, així com puntades de peu i cops de puny que li van produir, entre altres lesions, el trencament del tàbic nasal.\nLa jove va ser traslladada en ambulància a l'hospital de Sant Antoni per rebre atenció mèdica. Els fets es van posar en coneixement dels Mossos d'Esquadra.


Ets a: Portada > Notícies del circ > El 21è Circ d’Hivern explicarà històries de fugides personals i col·lectives\nEl 21è Circ d’Hivern explicarà històries de fugides personals i col·lectives\nL’estrena d’Invisibles serà el 17 de desembre, amb un equip format per artistes de circ i músics\nEl 22è Circ d’Hivern de l’Ateneu Popular de 9Barris, titulat Invisibles,, tindrà com a eix temàtic les fugides: les personals i interiors (de la por, de la foscor, de la soledat… ) i les més tangibles com la fugida de la guerra o la violència. L’espectacle d’enguany està dirigit per l’artista de circ i director Joan Ramon Graell i el director de teatre i pallasso Joan Arqué.\nEls intèrprets de l’espectacle són un grup de 6 artistes de circ i músics: el clown i especialista en escala d’equilibris Tomeu Amer, el portador de mans a mans i quadrant rus Jordi Serra, la trapezista Griselda Juncà, l’especialista en tècniques aèries Debi Cobos i els músics Blai Joanet i Marc Sastre, que formen part de la companyia Espai Dual.\nA través de la música i el circ parlaran de la fugida, amb una dramatúrgia contemporània i per a tots els públics: xplicant històries de diferents tipus de fugides que han viscut persones i col·lectius.\nEl Circ d’Hivern és una de les produccions anuals de circ més importants a Catalunya i enguany s’estrenarà el 17 de desembre i estarà en cartellera fins el 22 de gener.\nEls socis i sòcies de l’APCC poden gaudir d’un descompte en el preu de les entrades comprades a taquilla del 17 de desembre fins l’1 de gener.


Les polítiques per a la petita infància, equitat en estat pur - Jordi Plana\nLes polítiques per a la petita infància, equitat en estat pur\nGerent dels Serveis d’Educació de la Diputació de BarcelonaLa reforma de la polèmica llei Wert, que, entre altres coses, retornarà les competències de llengua i currículum a les comunitats autònomes, apostarà per una personalització més gran, especialment en el cas dels repetidors, retornarà a les classes una assignatura sobre valors cívics i ètics, i donarà una nova embranzida a la formació professional. L’objectiu d’aquestes mesures és millorar l'equitat i disminuir les taxes d'abandonament escolar prematur, que a l'Estat són de les més altes d'Europa.\nL'equitat és un valor en alça quan parlem d'educació i el que millor la pot garantir és la universalització de les polítiques adreçades a la petita infància, que, en gran mesura, se centren a disposar d'una bona xarxa d'escoles bressol de qualitat i accessibles a tota la població. Tant el govern de Madrid, mitjançant l'aposta de donar un impuls a la universalització de l’educació entre els 0 i els 3 anys en els pressupostos de l’any que ve, com el govern català, que s’ha compromès a recuperar la corresponsabilitat en el finançament del servei públic de les escoles bressol, coincideixen en aquesta mesura.\nPer què és important universalitzar el 0-3? En la jornada 'L'educació a Catalunya', organitzada per la Fundació Jaume Bofill, Francesc Pedró, de la Unesco, ens recordava que "universalitzar l’accés a l’educació infantil de primer cicle, prioritzant els infants en risc d’exclusió, hauria de ser una de les principals apostes per millorar l'equitat i la qualitat del sistema educatiu". Si volem que el nostre sistema educatiu pugui oferir i garantir oportunitats a tots els ciutadans i ciutadanes, independentment de les seves condicions, cal començar com més aviat millor. Ho defensaven Héctor Cebolla i Leire Salazar en un bon article, en què afirmaven que "invertir un euro en educació en les primeres fases de la vida té un retorn més gran en termes d'equitat que fer-ho en fases posteriors". És cert, com els mateixos autors expliquen, que la universalització de l'educació infantil no garantirà l'equitat en els resultats educatius, ja que això depèn d'una multiplicitat de factors, però sí que establirà unes bases sòlides perquè moltes criatures puguin transitar de manera exitosa per les diferents etapes educatives i surtin del sistema educatiu amb les capacitats i habilitats necessàries per poder prendre decisions sobre la pròpia vida, escollir camins i garantir-se, al cap i a la fi, l'èxit personal.\nNo es tracta, doncs, d'anar a l'escola bressol per aprendre a acumular coneixements, sinó per aprendre a ser i conviure\nEn aquesta línia, el neurocientífic David Bueno creu que l'escolarització és clau en aquesta etapa de la vida per posar les criatures en contacte quotidià amb els seus parells, perquè juguin, explorin i, així, com ell mateix diu, "cada descoberta farà noves connexions al cervell, i com més connexions tingui més adaptable serà en un futur i més coneixements podrà atresorar quan arribi el moment".\nNo es tracta, doncs, d'anar a l'escola bressol per aprendre a acumular coneixements, sinó per aprendre a ser i conviure, ja que és mitjançant la socialització com aprenem i construïm societat.\nAquesta visió, que vincula aprenentatge i fet social, és el fonament de tots els processos de transformació i de millora educativa avui en dia i és una mirada que els ajuntaments fa anys que reivindiquen. No és casualitat, doncs, que una gran part de les polítiques d'atenció a la petita infància i de l'oferta d'escoles bressol al nostre país siguin municipals. Els ajuntaments fa temps que van entendre que calia invertir en educació, que calia fer-ho en les primeres edats per garantir l'equitat al territori i que, a més a més, era una mesura que facilitava la conciliació de la vida familiar i laboral.\nLes polítiques adreçades a la petita infància són equitat en estat pur i, consegüentment, cal pensar-les per a la finalitat per a la qual han de servir. I com que es tracta d'equitat, és molt important assegurar la qualitat del servei i l'accés a la població més necessitada. Els ajuntaments ho fan amb les escoles bressol municipals, 500 centres a la demarcació de Barcelona, que escolaritzen prop de 33.000 criatures. En l'última onada dels Cercles de Comparació Intermunicipal de la Diputació de Barcelona aquest servei ha obtingut una nota del 8,9.\nCom diu Tona Castell, directora de la revista 'Infància', de l’Associació de Mestres Rosa Sensat, "és bo per a les famílies saber que l’escola bressol és un espai de criança i un lloc de pertinença, on tenen l’oportunitat de ser-hi, si ho desitgen". I ser-hi és al capdavall un dels millors indicadors d'èxit, sempre que hi siguin tots els que volen ser-hi, independentment de les seves capacitats.\nescola bressol infància


El jutjat 13 no processa a Lluís Salvadó perquè "no és competent" ~ EbreDigital.cat\nRedacció Ebredigital.cat2019-04-09T14:26:58+02:009 d'Abril de 2019|Política| Sant Carles de la Ràpita, Terres de l'Ebre|ERC, Jutjat d'instrucció 13, Lluís Salvadó, Procés|0 Comentaris\nEl jutjat d’instrucció 13 de Barcelona no processa al rapitenc Lluís Salvadó per la seva condició d’aforat. Aquest dimarts, ha conclòs la instrucció i la magistrada envia a 30 alts càrrecs del Govern i empresaris davant d’un tribunal perquè ha trobat indicis de delictes com malversació, desobediència, prevaricació o falsedat documental, però no per sedició o rebel·lió. En el cas de l’ex secretari d’Hisenda, la jutgessa d’instrucció diu que no pot emetre un pronunciament perquè al ser diputat al Parlament “és aforat i això excediria la seva competència”.\nNo queda clar encara, si la seva causa anirà al Tribunal Superior de Justícia de Catalunya, competent per jutjar aforats. Al gener d’aquest any, el TSJC sí va decidir investigar al seu company al departament d’Economia, el ara també diputat d’Esquerra Josep Maria Jové. Entre les persones a les que també s’ha aixecat la imputació al jutge Santi Vidal i Carles Viver Pi-Sunyer.


La Selecció Catalana de touch prepara la Mainland Cup - Plataforma ProSeleccions - Blogs de l'indirecte!cat\nDivendres, 14.6.2013. 14:03 h\nLa Selecció Catalana de touch rugbi disputarà demà dissabte un partit amistós per preparar la Mainland Cup, un prestigiós torneig que enfronta les seleccions nacionals dels països que formen el continent d'Europa, és a dir, que no són illes. La Selecció Catalana s’enfrontarà a l’equip vencedor del primer Torneig de Lliga Catalana de Touch, una competició que disputaran els cinc millors equips de Catalunya: el Touch Barcelona, l’ARPN, el Sitges, el BUC i el Cornellà. Aquest torneig tindrà lloc també demà dissabte, a partir de les 10 del matí, a les instal·lacions Esports UB, de la Universitat de Barcelona.\nPodeu trobar més informació i aconseguir l’equipatge oficial de Catalunya al lloc web de la Selecció Catalana de touch.


Proveïdors i fàbrica de roba de bany per a senyores - Fabricants de roba de bany per a senyores de la Xina\nVestit de bany femení 1 peça Tummy Control Aprimament banyador encrespat Bikini roba de platja\nDescripció del producte 1. Corretges ajustables per proporcionar-vos comoditat i suport individualitzats. 2. Gots modelats amb cablejat nul. 3. Teixit de tres capes per mantenir tots els vostres recursos al seu lloc. No us haureu de preocupar de mostrar-vos massa amb aquest vestit modest i còmode que us enganxa i ho manté tot al seu lloc. Els detalls precipitats al llarg del tors donen un efecte aprimant a la part mitjana. Sentiu-vos confiats en el vostre vestit fins i tot si us dediqueu a alguns dels vostres aliments preferits ...\nVestit de bany femení de màniga llarga Halter Push Up Bikini Boyshort Top Conjunt de banyador de dues peces\nDescripció del producte 1. Corretges ajustables estil V invertides, empenta cap amunt, sostenidor esportiu incorporat, fons boyleg d'alta elasticitat, que ofereix un ajust còmode mentre que mostra la seva bella corba posterior. 2. Característica: el conjunt de bikini amb estampat floral retro us proporciona un aspecte fresc. Set de bikini colotr sòlid, elegant i elegant. Gaudeix d’una meravellosa diversió aquàtica amb aquests banyadors de dues peces. 3. ocasions: elegants vestits de bany de dues peces per a vacances de dones joves i dones. Apte per nedar, fer surf, piscina, ...\nConjunt de bikini halter amb vestit de banyador de 2 peces per a banyador de vestit de bany per a dona\nDescripció del producte 1.DISSENY: vestit de bany de dues peces per a joves i dones de vacances. Escot en V, Top push-up, sostenidor esportiu incorporat, fons Boyleg ajustable a la corbata, esquena creuada, que ofereix un ajust còmode mentre mostra la vostra bella corba posterior 2. APLICACIÓ: La roba de bany única que crida l’atenció és ideal per a la majoria de Platja, mar, piscina, aigües termals, vacances i festa. Bonic i afalagador. Diverteix-te amb el banyador Zando 3. NOTA: Rentat a mà per separat ...\nCorretja ajustable Banyador d'una sola peça Banyador Banyador Dona\nResistent al clor; El teixit de polièster durador dura més que el teixit de niló tradicional.


Benvinguts al Paradís: *** Esportiva menorquina, de mar a paret transició zero (Cales Coves)\n*** Esportiva menorquina, de mar a paret transició zero (Cales Coves)\nDivendres i dissabte, 24 - 25 de juliol de 2020\nRecuperant els bons costums. Parets breus amb caràcter sorrut, saturades del color del ferro i la terra. Juguem amb cantells desgastats per la sal que impregna els dits, temptant l'equilibri per copsar-los com cal i agraint la destresa de les fissures que ens reconcilien amb la gravetat.\nMisterioses finestres creuen el nostre recorregut i el mar a l'esquena ens recorda que estem encara als seus dominis. Quin racó de món tan ben trobat, escalades plenes de llum que et mantenen connectat a aquest món aquàtic que darrerament copsa tot l'horitzó. Cales Coves... i seguim explorant!\nNotes d’interès vertical: Menorca té molts atractius, però les parets verticals no n’és el principal. Tot i així quan el “mono” de roca apreta, més enllà del psicobloc trobem algun petit sector d’esportiva on saciar les nostres ànsies d’escalar.\nÉs difícil trobar-ne informació, et topes abans amb una paret on per art de màgia brillen bolts que amb alguna ressenya que t’orienti en la recerca. Cales Coves, a la costa sud, n’és una petita excepció, escola modesta i ben cuidada amb l’encant innegable de la història de l’indret i lo pintoresc de la cala.\nAprofiteu el matí per escalar ja que les parets són orientades a oest o sud-oest, predominen els sisens ben ferms amb passos un xic polits on la roca és vermellosa. Les rutes no són massa llargues i algunes concentren la dificultat en passos atlètics que deixen els braços ben calents, d’altres resulten inesperadament tècniques i requereixen treballar bé els moviments.\nAlgun itinerari senzill trobem quan la paret es converteix en esperó. La ruta que per si sola val una visita és l’elegant Marc 2000 (6a+, 60m, en croquis la núm.1) que podeu fer en dues tirades per gaudir de la seva peculiar i excel·lent roca blanca.\nEl passeig de baixada des de la part alta del penya-segat t’acaba d’enamorar d’aquestes aigües turqueses si és que encara no t’havies rendit als seus encants. Petit i benvingut parèntesi vertical enmig d’un estiu ben mariner!\nEtiquetes de comentaris: Balears, esportiva, Mediterrani, navegar\nalbertganxets ha dit...\n16 de setembre, 2020 14:00\nno són els Alps,però també té el seu encant, jejejeje!!!\nSalut, alegria i tàpia en la versió que sigui\n16 de setembre, 2020 18:18\n▼ de setembre 2020 (8)\n*** Esportiva marinera, Roca Maura (sector dreta),...\n**** Dentrometidos (235m, 6c - 6a obligat), Quarta...\n** El Gat a l’Aigua (145m, 6a+), Cavallers, sector...\nPostals des de ses illes\n*** Esportiva menorquina, de mar a paret transició...\n**** Planeta Balear, ses illes: Menorca i tast de ...\n*** Mailly (185m, 6a), muralla Pombie, Midi d’Ossau\nDirectíssima Sud (570m, 6b+ - 6a/A1 obligat), Punt...


El Primavera Sound tornarà a aplegar milers de persones al recinte del Fòrum / Primavera Sound\nEl Primavera Sound 2022 ja és aquí. Aquest dijous arrenca una nova edició del festival de música que enguany s’allargarà fins al pròxim 12 de juny. L’accés al parc del Fòrum tornarà a ser un dels grans maldecaps dels assistents als concerts, que, a falta d’aparcaments a les zones més pròximes al recinte, tenen en el transport públic la seva millor opció per arribar-hi.\nAmb motiu de la celebració de l’esdeveniment, Transports Metropolitans de Barcelona (TMB) ha adaptat l’oferta de transport públic per poder facilitar l’accés al Fòrum des del centre de Barcelona i la tornada a la ciutat de matinada dels assistents als concerts. En aquest sentit, TMB posarà en funcionament dos serveis nocturns de busos llançadora durant els deu dies que dura el festival de música.\nDues vies: metro o bus\nEl públic d’aquesta edició del Primavera Sound té dues vies principals per arribar al recinte del parc del Fòrum on se celebraran els concerts. Per una banda, TMB recomana la utilització de la línia 4 del metro, que enllaça estacions cèntriques com la de la plaça Urquinaona amb la d’El Maresme / Fòrum, que es troba a només 150 metres de les instal·lacions on té lloc el festival. El servei de metro funcionarà divendres fins a les dues de la matinada i de manera ininterrompuda el dissabte, facilitant d’aquesta manera la mobilitat de les persones que vulguin assistir a les jornades en aquests dies.\nL’altra gran opció per moure’s entre el centre de la capital catalana i el recinte del Fòrum seran les línies de bus. Fins a la zona on se celebren els concerts hi arriben fins a vuit línies regulars diferents: H12, H14, H16, V29, V31, V33, 7 i 136.\nPel que fa a la tornada, la millor opció és aquest doble servei de bus llançadora habilitat especialment per a l’ocasió. El nou servei tindrà dos recorreguts amb destinació final a la plaça de Catalunya. El primer dels dos sortirà del passeig de Taulat i estarà disponible de dijous a diumenge amb uns horaris que van des del 12 a les 7 del matí. El segon bus llançadora tindrà el seu origen en el parc del Fòrum i funcionarà de dijous a diumenge de dotze de la nit a quatre de la matinada.\nbus Metro Primavera Sound TMB


El diputat ha afirmat que “l’actuació de l’Estat, des d’un punt de vista democràtic, ha causat un dany irreparable a l’Estat espanyol”\nEl diputat de Junts pel Sí Lluís Guinó ha assegurat que més enllà de la presentació de les conclusions de la Comissió de l’Operació Catalunya, les persones requerides que no s’han presentat a la cambra parlamentària per donar explicacions sobre l’Operació Catalunya “hauran de respondre davant d’un jutge”. “Demanem que sigui imputat el tipus penal vulnerat per les persones que no han volgut comparèixer a aquesta comissió”, ha dit Guinó, que ha defensat es prenguin decisions penals contra les persones “que han oblidat el principi democràtic de participar a la Comissió de l’Operació Catalunya”. “És una manera de fer política gravíssima perquè posa en entredit el Parlament de Catalunya”, ha denunciat Guinó, que ha assegurat que “els grups parlamentaris que estem aquí no ho permetrem ni ara ni mai” i que “defensarem la dignitat del Parlament”. “Cal judicialitzar, aquest cop sí i de forma justificada, una operació política d’Estat que no s’hauria d’haver portat mai a terme i que ha causat perjudicis”, ha sentenciat.\nEn aquest sentit, ha recordat que “els socialistes, C’s i el PP han intentat bloquejar aquesta comissió” perquè “han deixat de participar-hi en el moment que no els satisfeia el que manifestaven alguns dels testimonis”; i ha evidenciat que l’existència de l’Operació Catalunya “ha quedat demostrada”. “Ha quedat clar que ha estat plantejada, articulada i estructurada per anar en contra dels polítics independentistes”, ha afirmat Guinó, que ho ha qualificat d’una “operació d’Estat que té unes característiques difícilment homologables a Europa i al món en general”. “És una gravetat d’Estat que, amb la connivència i participació d’un ministre, hi hagi hagut aquest intent de conspiració per anar en contra de polítics independentistes”, ha dit. Guinó, que ha insistit que des de Junts pel Sí “seguim demanant la dimissió de l’exministre Jorge Fernández Díaz”, ha volgut deixar clar també que “és indigne que després de tot segueixi exercint de diputat i de president d’una comissió”.\nEl diputat de Junts pel Sí també ha titllat d’”indigna” l’actuació i actitud dels policies que van participar en l’Operació Catalunya i que no han comparegut a la cambra. “Tenen noms i cognoms i uns lligams polítics clars”, ha assegurat Guinó, que ha afegit que “es tracta d’una acció delictiva que cal que arribi a la Fiscalia” i que “no pot tornar a succeir mai més”. “Estudiarem la interposició de les diferents querelles criminals”, ha ratificat el diputat, que ha apuntat que “l’Estat tenia un problema a la direcció del Ministeri de l’Interior i a la policia” i que això “té conseqüències de caire polític i judicial”.\n“Les evidències eren tan clares que calia reconèixer errors i assumir les responsabilitats”, ha explicat el diputat de Junts pel Sí durant la presentació de les conclusions de les Comissió de l’Operació Catalunya, que ha posat de relleu que “s’han falsificat proves i s’ha fet tot el que era impensable en un estat de dret mínimament consolidat”. “Els dèficits democràtics d’aquest Estat s’han fet palesos de forma molt contundent”, ha reblat el diputat. I ha afegit: “demanem responsabilitats al president del Govern i a Alicia Sánchez Camacho, una de les actrius que ha participat més activament en aquesta conxorxa”. “L’actuació de l’Estat, des d’un punt de vista democràtic, ha creat un dany irreparable a l’Estat espanyol que no s’explica en un estat de dret amb una democràcia consolidada”, ha reblat.


Balls tradicionals mexicans a la Plaça de l'Ajuntament\nSalvador Moreno Manzano, l'impulsor\nSalvador Moreno Manzano (Orizaba, Mèxic, 1916 — Ciutat de Mèxic, 1999) va ser un músic i artista mexicà que va tenir una relació molt estreta amb Catalunya -especialment amb Barcelona i amb el nostre poble-, on va residir-hi des de 1955 i fins poc abans de morir. Es va formar a Mèxic amb Carlos Chávez i, més tard, amb Cristòfor Taltabull. Entre el seu repertori hi trobem lieder i peces per a piano i també és autor de l'òpera Severino (1961), amb què va debutar el tenor Plácido Domingo al Liceu el 1966. Va treballar intensament en la promoció cultural hispanomexicana, va formar part, entre d'altres, de l'Acadèmia de Belles Arts de Sant Jordi, i va fer exposicions de pintura a Mèxic, Barcelona i Sant Joan de les Abadesses.\nTambé fou l'impulsor dels primers actes en homenatge a Jaume Nunó. L'any 1968 Moreno va dir en una entrevista a El Correo Catalán que caldria promoure la col·locació d'una placa commemorativa a la casa natal del compositor del seu himne nacional. Mica en mica, el projecte va adquirir més importància i, a més de la placa, es va apostar per la construcció d'una font dedicada al compositor. Però hi havia un gran inconvenient en aquesta proposta, ja que les relacions diplomàtiques entre Mèxic i l'Estat Espanyol eren nul·les en aquell moment, però Salvador Moreno tenia contactes en el Comitè Bilaterial Espanya-Mèxic, presidit per Clemente Serna. D'aquesta manera, i gràcies a la intervenció de Moreno, es va poder portar a terme la construcció de la font a la plaça Abadessa Emma, popularment coneguda com plaça dels Mexicans.\nLes restes de Salvador Moreno, que va morir el 1999 a Mèxic, reposen al cementiri de Sant Joan de les Abadesses a petició pròpia. Durant l'any 2016, en motiu del centenari del seu naixement, es van realitzar diversos actes de commemoració a Sant Joan de les Abadesses i a Barcelona.\nL'Associació de Jubilats i Pensionistes és una entitat autònoma que actualment compta amb 501 socis. Va ser fundada l'any 1990 i el seu primer president va ser el Sr. Manel Bermúdez, que va exercir el càrrec fins al 2006. Des de llavors i fins al 2012 el president va ser el Sr. Gerard Costa i el relleu el va prendre la Sra. Carmina Serrat.\nDes del 2020, la composició de la junta de l'associació és la següent:\nPresidenta: Carmina Serrat i Bartrina\nSecretari: Josep Miquel i Rigau\nTresorer: Robert Miguel i Miguel\nVocal: Pere Freixa i Vilarrodà\nVocal: Núria Compte i Escolà\nVocal: Esteve Camps i Clota\nVocal: M. Teresa Monclús i Marquès\nVocal: Josep Bosc i Canal\nCasal Social Jaume Nunó - El Palmàs\nC/ Mestre Jaume Nunó, 4\nCorreu electrònic: casaljaumenuno@gmail.com\nPostal de Dolores a Christine (filles de Jaume Nunó)\nTerrassa, 1 d’abril de 1906\nEstimada germana. Finalment he rebut de Sant Joan de les Abadesses nou postals amb la fotografia de la casa on va néixer el pare i te n’envio una d’elles. En els pròxims dies n'enviaré una altra a Mrs. Nunó i a James. Segur que aquesta foto no és el que vosaltres us imaginàveu, però no ha estat possible fer-la millor ja que el carrer és molt estret i han hagut de fer la foto de costat. Al balcó de les golfes hi ha unes quantes panotxes de blat de moro posades a assecar, costum típic dels pobles petits i, tot i que Sant Joan ha millorat en molts aspectes, en d’altres no ha canviat massa des que els nostres avantpassats vivien allà.\nLa filleta dels actuals llogaters apareix a la porta de la casa, ja que suposo que va sortir just en el moment que es feia la fotografia i hi roman amb una actitud petrificada. Avui és Diumenge de Passió i les campanes de l’església criden la gent al sermó. Com que ja gairebé no em queda espai en blanc, et deixo i marxo cap a l’església.\nAdéu-siau, amb amor,\nLa teva germana,\nExposició Jaume Nunó\nEl Palmàs acull una exposició permanent de Jaume Nunó i Roca, compositor de l'himne mexicà. L'edifici és la seva casa natal, motiu pel qual se li ha dedicat una extensa exposició on s'hi pot trobar informació del mestre. A més, a la segona planta hi ha l'Auditori Jaume Nunó, una sala per fer audicions, xerrades i conferències.\nFotografia de Jaume Nunó, situada a l'entrada del Palmàs pel carrer que porta el nom del mestre\nPostal de Dolores a Christine, filles de Nunó, amb l'explicació de la casa pairal El Palmàs al costat\nDetall de l'himne de Mèxic, situat a la paret de l'escala del primer al segon pis del Palmàs\nL'Auditori Jaume Nunó, situat al segon pis del Palmàs\nFotografia del compositor de l'any 1864 a Mèxic\nJaume Nunó envoltat dels organitzadors del seu homenatge, l'any 1901\nNunó en una fotografia publicada al New York Times el dia de la seva mort, el 18 de juliol de 1908\nPRODUCTES DE COSMÈTICA I HIGIENE PERSONAL.


Reiki Olot - Sanació natural i equilibri energètic - Bellesa i teràpies MAI\nReiki a Olot - Sanació natural\nEstàs saturat/da? Desanimat/da? Et sents perdut/da i no saps quin camí seguir? Pateixes atacs d'ira o tristesa sense motius? Se'ns dubte, el Reiki et pot ajudar millorant el teu estat d'ànim perquè puguis començar a enfrontar els canvis que necessites fer a la teva vida per evolucionar.\nEl Reiki és una tècnica energètica que activa la capacitat d'autocuració de l'organisme per restablir la salut física, mental, emocional i espiritual del receptor.\nAquest sistema de sanació té el seu orgien al Japó i es basa en la canalització d'energía universal per part del terapeuta que la transmet al receptor mitjançant la imposició de mans.\nQuan una persona pateix un malestar, ja sigui físic o mental-emocional, es crea un bloqueig a nivell energètic que impedeix la circulació natural de l'energía vital causant el símptoma. El reiki ajuda a desfer aquests bloquejos restablint l'equilibri natural de la persona aportant pau interior i serenitat.\nNota: recordar que el Reiki és una teràpia energètica complementària a la medicina tradicional que en cap cas substitueix diagnosis i/o tractaments mèdics preescrits per metges, psicòlegs o fisioterapeutes qualificats.\nEl reiki es pot aplicar a persones de qualsevol edat fins i tot a plantes, animals i objectes. No te cap contraindicació i és compatible amb qualsevol altra teràpia natural o tractament mèdic, ja que ajuda a pal·liar els efectes secundaris de la medicació.\nEl reiki pot tractar qualsevol tipus de patología i, en hospitals com la Vall d'Hebron i Ramón i Cajal s'està implantant aquesta tècnica com a teràpia complementària per afavorir la recuperació dels pacients.\nBENEFICIS I APLICACIONS DEL REIKI\nAugmenta el sistema immunològic afavorint el procés d'autocuració\nEquilibra el cos i la ment\nAporta una profunda relaxació i sensació de pau interior\nAlliberament de bloquejos emocionals que ajuden a modificar actituds negatives, addiccions i patrons de comportament alterats\nAugmenta el nivell de consciència\nMillora de l'autoestima i l'autoconfiança\nMillora l'estat de malalties cròniques\nAjuda contra els efectes secundaris de certa medicació i tractaments mèdics invasius, etc.\n¡Tingues en compte els nostres xecs regal per repartir benestar al teu entorn!\nTots els tractaments es poden adquirir en forma de xec regal. Posa un preu i nosaltres personalitzarem el teu regal amb diferents propostes.\nA més a més, pots consultar els nostres bonus especials i la nostra gamma de productes amb una relació qualitat-preu excel·lent.\n¿T'agradaría una consulta personalitzada? No ho dubtis, truca'ns al 607 475 484 o envia'ns un e-mail: gruta_lunar@hotmail.com amb tots els teus dubtes.


El golf, protagonista a la festa de final de curs de l’Escola Bell.Lloc – Golf a les Escoles\nEl golf, protagonista a la festa de final de curs de l’Escola Bell.Lloc\nL’Escola Bell.Lloc de Girona, aprofitant la 16a edició de la festa de final de curs del centre, va oferir a tots els pares i familiars dels alumnes una petita mostra del treball que han realitzat els nens en l’últim trimestre al programa Golf a les Escoles, promogut per la Federació Catalana de Golf, que va ser convidada a participar en aquesta tradicional festa. Amb l’ajuda del professional Ignasi Torruella, tant els pares com els nens van poder practicar el swing en una pista inflable instal·lada a l’escola.\nPer a molts dels adults, va ser la seva primera incursió en el món del golf, que els seus fills ja han practicat en l’últim trimestre del curs, com a part del programa Golf a les Escoles, que ha arribat a altres centres gironins durant aquest darrer trimestre. Per a tots aquells que es van quedar amb ganes de seguir practicant el swing, van rebre de Mas Pagès un ‘green fee’ de regal on podran conèixer una mica més els secrets del golf. A més a més d’a Bell.Lloc, també han començat a introduir el programa els següents centres de Girona: Vedruna, Alzines, Montserrat i Taialà. El programa Golf a les Escoles té com a objectiu acostar el golf als joves en horari escolar.\nA la foto, pares i alumnes de l’Escola Bell.Lloc, gaudint de la gesta, amb el golf com a protagonista.


Náquera archivos - Pàgina 30 de 74 - Noticias CAMP DE TURIA\nLa dansà de Nàquera tindrà lloc el pròxim cap de setmana\nUn any més, com ja ve sent tradició, Nàquera tornarà a celebrar la seua dansà. Enguany aquesta tindrà lloc el proxim dissabte 8 de setembre. Aquesta començarà a les 20.15 hores. El passacarrer inicial eixirà des de la Plaça de l’Ajuntament fins l’Avinguda Barack Obama. Allí, a les 20.30 hores, s’iniciarà el ball fins la…\n5 setembre, 2018 Deja un comentarioNáqueraBy c.sorli\nRiba roja, Nàquera i Gàtova han acollit amb èxit l’exposició ‘Stopalfoc en ruta’\nMés de 400 persones han visitat aquest estiu l’exposició ‘Stopalfoc en ruta‘. La mostra s’ha exhibit en diversos espais naturals de la Comunitat Valenciana. Així, s’ha pogut visitar en dependències dels ajuntaments de Riba-roja de Túria, Nàquera, Algar de Palància, Chera i Gátova, i en els centres de recepció de visitants dels parcs naturals de Chera-Sot de Chera, Hoces del…\n1 setembre, 2018 Deja un comentarioGátova, inicio, Náquera, Riba-roja de TúriaBy c.sorli\nAbril Griñán és oficialment Reina, començant les Festes de Nàquera\nAbril Griñán Carles és oficialment, des de passat dissabte 25 d’agost, la nova Reina de les Festes de Nàquera 2018. Raquel Fenollar passava el testimoni a la seua successora acompanyada de la Cort d’Honor, Lucía Guillem, Gisela Martínez, Paloma Arnal, Laura Soriano, Emma Esteve i Míriam Carretero, que van co-protagonitzar l’acte, juntament amb les Dametes,…\n28 agost, 2018 Deja un comentarioNáqueraBy c.sorli


El pregó de Carmena reivindica el diàleg Barcelona-Madrid que no va reeixir després de l'1-O | NacióDigital\nper Andreu Merino, Saló de Cent, Ajuntament de Barcelona | 20 de setembre de 2019 a les 19:15 |\nBarcelona ja ha donat el tret de sortida a les festes de la Mercè i ho ha fet amb el pregó de l'exalcaldessa de Madrid, Manuela Carmena. La jutge emèrita arribava a Sant Jaume acompanyada de la polèmica que l'havia precedit arran de diverses declaracions fetes després de ser escollida pregonera, en què negava l'existència de presos polítics a l'Estat i assenyalava l'1-O com una de les causes de l'auge de Vox. Aquest divendres, al Saló de Cent de l'Ajuntament, Carmena ha evitat cap referència als presos i a l'exercici del dret a l'autodeterminació -Ada Colau sí que s'hi ha referit-, i s'ha centrat en la reivindicació del diàleg entre Catalunya i l'Estat.\nPer fer-ho, la pregonera ha recorregut a un dels seus exemples simbòlics preferits i ha recordat com el 28 de setembre del 2017, tres dies abans del referèndum, la companyia de publicitat Sra. Rushmore va desplegar una pancarta al balcó de la seva oficina de Madrid amb la inscripció "Parlem?". Poques hores després, l'agència barcelonina SCPF responia amb el mateix gest, en aquest cas amb la inscripció "Hablemos".\nPer Carmena, aquells gestos van ser un "armistici en la guerra de banderes entre les dues grans ciutats". "Quants d'aquells crits hauríem necessitat. Quants en seguim necessitant", ha reclamat. L'exalcaldessa de Madrid ha obviat que un tercer actor va intentar sumar-se a la campanya. Va ser l'empresa de Risto Mejide, a qui la policia va obligar a retirar una pancarta similar dues hores després d'haver-la penjat.\nEl lema Parlem/Hablemos no va acabar amb les pancartes. Sis dies després de l'1-O, el 7 d'octubre de 2017 5.500 persones -segons la Guàrdia Urbana- van omplir la plaça de Sant Jaume vestides amb samarretes blanques per reclamar diàleg entre els governs espanyol i català.\nLa mobilització també es va fer en ciutats com Madrid, Sevilla o Bilbao, però no va tenir més recorregut, tot i el suport de líders polítics com Miquel Iceta o Ada Colau. Les samarretes blanques no es van tornar a veure als carrers malgrat l'empresonament dels líders independentistes o l'aplicació del 155.\nLa reivindicació del pregó també enllaça amb la defensa que tant Carmena com Colau van fer durant l'anterior mandat de la necessitat d'entesa entre les dues ciutats i que pretenien estendre a la societat civil. Les dues alcaldesses presumien d'una connexió que mai abans s'havia experimentat entre Barcelona i Madrid i que va acabar després que Carmena no pogués mantenir l'alcaldia a la capital espanyola.\nColau recorda Forn\nTot i l'adeu de Carmena, Colau ha continuat defensant la seva anterior homòloga com una figura a tenir en compte per trobar solucions al conflicte català. Després de l'allau de crítiques a l'exalcaldessa de Madrid arran de les seves declaracions sobre l'1-O i els presos polítics, Colau va llançar un missatge als independentistes. "Si no poden dialogar amb Carmena, amb qui ho podran fer?".\nAquest divendres, al Saló de Cent, Colau ha reconegut discrepàncies amb Carmena en algunes opinions i ha tingut un record pel regidor de JxCat a l'Ajuntament, Quim Forn, i la resta de presos polítics. Les seves paraules no han rebut cap aplaudiment dels representants del PSC. L'alcaldessa també ha ressaltat la presència a l'acte de representants de l'ONG Open Arms, amb el seu fundador Òscar Camps al capdavant, i ha agraït la seva tasca de salvament a la "fossa" del Mediterrani.\n"Que la festa ens permeti veure'ns amb els ulls dels altres, que la música i la poesia dels altres ens permeti escoltar-la i ballar-la com si fos nostra", ha afirmat Carmena el seu discurs, en què també ha assenyalat que "parlar i escoltar és la identitat de la ciutat".\nEn el seu pregó, Carmena ha recordat que va ser veïna de Barcelona durant dos anys a la dècada dels 60. "Em vaig enamorar de la vostra ciutat", ha assegurat. Hi va arribar com a represaliada pel franquisme juntament amb el seu marit i té el record d'haver participat en "la lluita constant a què s'enfronten les ciutats per ser més justes".\nL'exalcaldessa de Madrid també ha recordat la Barcelona de les barraques, especialment les del barri de la Bomba, a l'Hospitalet de Llobregat, on actualment hi ha el centre comercial Gran Via 2. Carmena ha recordat que la majoria dels seus veïns eren originaris de Jaén i ha assegurat que va ser amiga de molts ells. Especialment d'una dona anomenada Pura. "Em va ensenyar més de la vida que els meus veritables mestres", ha dit. Li va fer d'advocada després que fos detinguda un 1 de maig.\nCom a advocada, Carmena també va trepitjar força els jutjats de guàrdia per defensar persones encausades pel Tribunal d'Ordre Públic franquista, que més tard evolucionaria en l'actual Audiència Nacional.\nUnir Barcelona i Madrid\nCarmena s'ha definit com a "madrilenya pels quatre costats però enamorada irremeiablement de Catalunya i Barcelona". En aquest sentit ha insistit a unir "com sigui i per sempre" aquestes dues grans ciutats, malgrat les "essències nacionals pròpies" que, segons l'exalcaldessa de Madrid, cal respectar i valorar.\nLa jutgessa emèrita ha expressat el seu desig de "vincular" la Mercè amb la festa major de Madrid, la de San Isidro, que se celebra el 15 de maig. "Madrid voldria ser capital de l'ecologia, en sintonia amb vosaltres, que heu liderat tantes innovacions", ha dit.\nIsidro i Mercè, dos sants que Carmena també ha reivindicat. Una, pel concepte de mercè, d'acollida, compassió i ajuda a qui més ho necessita que representa. L'altre, com a "pagès d'espardenyes que res té a veure amb el poder".\nCarmena ha desitjat un bon inici de festa als barcelonins, tot confiant que la capital catalana i Madrid facin passos endavant en el seu agermanament. El Parlem/Hablemos, però, apareix com a llunyà i insuficient en un moment en què Barcelona ja prepara la resposta a la sentència del Suprem, com l'Ajuntament ja va aprovar fa pocs dies.\n10 concerts imprescindibles de la Mercè\nBarcelona, Societat, La Mercè, Mercè, Manuela Carmena, Ada Colau, efímera, petició, diàleg, Parlem, Madrid, Hablemos, Barcelona, 1-O, reeixir


'Persona': explicar-ho tot\nDiumenge, 27/01/2019 | Actualitzada 13/01/2020 - 16:20\nUna de les maneres de detectar quan algú és molt bo fent el que fa és que resulta molt difícil explicar-ho. Vet aquí la diferència entre el català i el castellà: un acudit es pot ‘contar’, però no explicar. Doncs bé, això passa amb l’humor. Sé de què parlo. La primera vegada que vaig tenir consciència d’això va ser a l’intentar tornar a explicar un gag de Miguel Noguera, va ser impossible –em va passar amb Titanic 7D, saps, és com en 3D però amb SET dimensions, ¿entens? Titanic set dé... bé, deixem-ho.\nUna vegada en vaig parlar amb Malena Pichot, que, amb paciència, com qui l’hi explica a un nounat, va aclucar els ulls i simplement va deixar anar: és un tema de ‘delivery’. Vaig trigar uns quants minuts a adonar-me que no m’estava dient que havíem encarregat una pizza i que estava de camí. Amb ‘delivery’ es referia al fraseig, a la manera d’explicar un acudit. No importa tant què estiguis dient sinó com ho estiguis dient.\n‘Persona’ és una granada política a la que li han tret l’anella\nAquests dies travessa Espanya l’espectacle ‘Persona’, amb Malena Pichot, Charo López, Vanesa Strauch i Ana Carolina. Acaben de passar per Madrid, i seran a Bilbao. Com sempre, és complicat explicar el que passa a un escenari on l’humor ho ocupa tot. Només diré que hi ha nadons que canten, dones a punt del suïcidi, excocaïnòmans bastant feliços i la possibilitat que t’esclati el cervell al veure escrita la paraula “BAÑE”. Insisteixo amb els nadons que canten. Són importants. Facin-me cas.\n‘Persona’ arriba de la mà de quatre poderosíssimes persones i no només fan que riguis, fan que et faci mal la cara de tant riure. Poques vegades he vist un públic tan feliç a una sala. I, tenint en compte del que es parla durant l’espectacle, queda clar que no és només una qüestió de ‘delivery’. Bolsonaro, avortament, mitjana edat, expectatives, maternitat, feminisme. ‘Persona’ és una granada política a la que les quatre li han tret l’anella. L’humor, en aquests temps i per sort, també és capaç d’això, del millor. D’explicar-ho tot.\nTemes: Humor Teatre


Astoria Park Hotel Spa Resort Riva Del Garda Itàlia - Ofertes d'hotels amb els MILLORS DESCOMPTES EN LÍNIA\nViale Trento 9, Riva Del Garda Centre, Riva Del Garda, Itàlia, 38066 - Veure al mapa\nBasada en 1788 comentaris\nL'hotel Astoria, rodejat d'un parc de 15.000 m², a 1 km del llac de Garda, disposa d'un centre de benestar i de piscines cobertes i a l'aire lliure. Les habitacions tenen accés gratuït a internet Wi-Fi i TV per satèl·lit. Les habitacions, situades en edificis diferents als voltants del jardí, tenen una decoració d'estil contemporani i terres de fusta. El bany inclou assecador, barnús i sabatilles. El centre de benestar disposa de sauna, bany de vapor i gimnàs. Hi ha una gran varietat de massatges i tractaments de bellesa disponibles a petició. L'Astoria Park Hotel ofereix una combinació de disseny modern i decoració minimalista. El saló circular té uns finestrals amb vidrieres amb vista sobre el jardí, on podreu gaudir de les begudes del bar en uns sofàs molt còmodes. L'establiment està situat a la Via Trento, una carretera que arriba fins al centre de Riva del Garda, a 500 m. Disposa d'aparcament gratuït i és a 17 km de l'autopista A22.\nEls menors de 16 anys no poden accedir al centre de benestar de l'hotel. En cas de sortida anticipada, l'hotel carregarà l'import total de l'estada reservada. Els llits supletoris tenen 80 cm d'ample i 180 cm de llarg. L'establiment només admet animals de companyia petits.\nTots els comentaris (1788) Parelles (1266) Viatgers en solitari (82) Famílies amb infants petits (162) Famílies amb infants grans (107) Grups (185)


L'Ajuntament de la Ràpita habilita bucs d'assaig a l'auditori Sixto Mir — Ajuntament de Sant Carles de la Ràpita\nInici → ca → Ajuntament → Actualitat i comunicació → Notícies → L'Ajuntament de la Ràpita habilita bucs d'assaig a l'auditori Sixto Mir\nL'Ajuntament de la Ràpita habilita bucs d'assaig a l'auditori Sixto Mir\nEls treballs d'adequació i insonorització dels espais, on podran assajar els grups i entitats musicals locals, tenen un pressupost de 45.577 euros\nL’Ajuntament de la Ràpita està duent a terme les obres d’adequació de quatre espais de l’auditori Sixto Mir com a bucs d’assaig, que un cop habilitats es posaran a la disposició dels grups i entitats musicals locals per tal que puguin dur-hi a terme els seus assajos i pràctiques. Els treballs, que ja estan en marxa, tenen un pressupost de 45.577 euros i un termini d’execució de dos mesos.\nL’obra d’adequació i insonorització dels bucs d’assaig, un total de 4, que es troben a la planta soterrani de l’edifici i sota l’escenari de l’auditori, contempla principalment l’aïllament de les estances, tant de les pares com del sostre, per tal de garantir que els usuaris puguin assajar sense provocar ni patir interferències de soroll. Un salt qualitatiu per als grups locals, que fins ara assajaven a l’edifici de l’antic Escorxador i ara podran fer convertir-se en usuaris habituals de l’auditori per preparar-se i no només per actuar-hi.\n“L’objectiu d’aquestes obres d’adequació de diferents espais de l’Auditori Sixto Mir com a bucs d’assaig és el de dotar d’equipaments necessaris, sobretot pensant en els grups musicals, per tal que puguin assajar i practicar en les condicions idònies, en espais ben condicionats i convenientment insonoritzats, el que representa un salt qualitatiu respecte a l’edifici de l’antic Escorxador on han estat assajant durant anys”, ha explicat l’alcalde, Josep Caparrós.\nPer aconseguir l’aïllament buscat, es col·locaran plaques de guix laminat, amortidors de cautxú, panells de napa de polièster absorbent del so, formigó, un complex multicapa i altres paraments aïllants del so.\nD’aquesta manera, s’aconseguirà posar en activitat un altre dels usos culturals amb què el govern municipal va reprogramar la utilitat de l’auditori, amb la intenció de donar resposta a la petició ciutadana de disposar d’espais on assajar en condicions adequades i sense ocasionar molèsties al veïnat.


La ment oberta de Risto Mejide\nLes faltes d'ortografia del document de la campanya de l'Ajuntament de Barcelona per fomentar la lectura eren greus. Els tòpics new age sobre "el poder dels llibres" que "t'obren la ment" i "trespassen fronteres" (sic), vergonyosos. Els 108.000 euros que ens hauria costat la campanya eren un delicte. La gesta d'enviar llibres a Trump per il·lustrar-lo, un exemple més de l'arrogància del progressisme cultureta. Però hi havia un altre detall del document revelador: quan demanaven a llibreters i bibliotecaris que triessin un llibre per enviar al president americà els deixaven escollir un llibre internacional o nacional i després un altre "de català" —que vol dir regional o autonòmic.\nL'empresa de Risto Mejide promou una campanya de lectura per "obrir la ment" i resulta que té una ment tan oberta que coincideix amb la frontera estatal i l'imaginari de l’esquerra centralista espanyola. Que l'hi compri Jaume Collboni, molt amic dels seus amics i poc dels concursos, ja ho comprenc. Però la gent d'Ada Colau hauria de vigilar i no esperar que la pressió d'editors i llibreters aturi una campanya tan absurda com aquesta. El sector cultural català necessita recursos administrats intel·ligentment i ser el centre d'ell mateix. No ser un satèl·lit en ment de publicistes xulos piscines que s'embutxaquen calés sense tenir cap coneixement del sector que volen promoure.\nBarcelona Les editorials independents, contra la campanya de lectura La Llança\nSuggereixo als srs. Mejide i Collboni que preguntin al cònsol USA què li sembla la campanyeta...\nBon article. Nefasta campanya, arrogant i grollera (què ens semblaria a nosaltres que els nordamericans enviessin llibres a Puigdemont, dient-li: "open your mind", xato!) Així es gasta la pasta pública en Collboni! A qualsevol país civilitzat, hauria de dimitir!\nMolt ben vist, Anna.\nDefectes de la campanya: -arrogància d'anar a donar lliçons a un altre país -triar llibres pensant en un individu en comptes de la població -la mera proposta de títols no encoratja a llegir -probable intenció política d'antagonitzar un dirigent i un país que ens interessa atreure a la defensa de l'autodeterminació -l'ús partidista del nom de la ciutat és com apropiar-se de l'ajuntament i del municipi -continuar fent agitació amb el pretext de la cultura


Son 10/15 pintures al oli, de formats mitjans de la Virginia Zimanás i en Plácido Domínguez.\n“Moments succeïts a la intimitat, de manera reservada, d’actituds cauteloses, on la mirada de l’altre no intervé com espectador. Moments frescos, d’improvís, pactats amb el subconscient. Anècdotes del detrás del teló, sense escenografia ni vestuari concret. Instants “entre bastidors” pintats desde dintre”\n“Aquí els deixo el meu retrat, pa ‘que em tinguin present,\ncada dia i les nits, que de vostès jo em absent. “\nEl projecte “Aquí us deixem nostres retrats” neix de l’idea d’obrir davant un grup d’artistes un atractiu comú; en aquest cas plantegem l’autorretrat com a concepte de l’identitat que el o la creadora sempre té (conscient o inconscientment) present al seu treball. Entenem que tota pinzellada sobre la tela pot comportar ja un intent de retrarse un/una mateix, sigui aquest un paisatge, una natura morta, una marina, un retrat i fins i tot un abstracte. Però a causa de la diversitat d’artistes i estils pictòrics vam creure que era necessari establir el caràcter més clàssic de com s’entén l’autoretrat, així podia servir de nexe i homogeneïtat de la mostra. Vam proposar que l’autorretrat fos actual i per tant cada artista tingués l’oportunitat de pintar-ho per a l’exposició convidant a un ofrecimento de si mateix / a pel que fa als / les altres establint un diàleg comú amb el públic.


L’avinguda que va sorgir d’una via fèrria. - Passejant València amb ulls curiosos\nCuriositats passejant per València L’avinguda que va sorgir d’una via fèrria.\nL’avinguda que va sorgir d’una via fèrria.\nL’avinguda del Regne de València és actualment una de les avingudes més característiques de què es coneix com l’Eixample de València.\nAl llarg de la seua curta història, ha tingut diferents noms: avinguda del 14 d’abril, de la Reina Victòria Eugènia, de José Antonio (en època franquista, a partir de l’any 1939), de l’antic Regne de València (a partir de 1979) i avinguda del Regne de València, que és com se la coneix a hores d’ara des de l’any 1992.\nActual avinguda del Regne de València.\nPotser un fet que és poc conegut, i que explica el seu pecualiar traçat en diagonal sobre un Eixample dissenyat de manera ortogonal, amb encreuaments perpendiculars dels seus carrers similars als d’un tauler d’escacs, és que el seu traçat es va fer sobre el d’una via ferroviària preexistent.\nEl seu naixement en la cartografia urbana de la ciutat, es va produir l’any 1907 sobre el plànol de Francisco Mora Berenguer “Plano general de las Alineaciones del nuevo Ensanche de València“. Francisco Mora, a més d’un gran arquitecte, fou cap de la Secció facultativa de l’Eixample de València durant 50 anys, fins a la seua mort en 1951.\nEn el seu plànol es suprimia la línia de ferrocarril que connectava l’antiga Estació de València, situada a l’actual plaça de l’Ajuntament, amb el Grau, desplaçant-la més cap a l’exterior per poder permetre la urbanització de l’Eixample sobre terrenys annexos a Russafa.\nCartografia històrica de la ciutat, en què he assenyalat la ubicació de l’antiga estació i del traçat ferroviari que va donar lloc a l’existència de l’actual avinguda del Regne de València.\nCal dir que en aquella època l’actual Estació de Nord no existia encara. L’única existent havia estat construïda l’any 1851. La primera línia ferroviària es va inaugurar el 21 de març de 1852 amb destinació al Grau, què dos anys mes tard es va allargar fins a Xàtiva.\nAixí dons, el traçat d’aquesta via ferroviària fins a la seua cruïlla amb el llit del riu Túria va ser el que va donar origen a l’actual avinguda del Regne de València.\nArticle anteriorUn antic document gràfic únic, què ens mostra com era l’antiga Porta de la Mar de la muralla de València.\nArticle següentCaminant actualment pels carrers de l’antic raval islàmic de la Boatella.\nTotal Visits: 890.578\nTotal Visitors: 459.554


Vine al Parc i veuràs quina canya! | Museu de Ciències Naturals de Barcelona\nUn joc ecològic amb molta canya. Utilitzant centenars de canyes de bambú i una tècnica de construcció extraordinàriament senzilla, àgil i a l’abast de tothom, petits i grans construeixen lliurement la seva cabana. A més, amb teixits elàstics, les podem recobrir creant a l’interior espais de joc màgics i acolorits.\nPunt de trobada: Jugatecambiental del parc de Can Lluc. Al costat de la pista. Accés al parc des de l’av. Onze de Setembre, s/n. Santa Coloma de Cervelló\nOrganitza: Servei de Promoció i Conservació de l’Espai Públic de l’AMB i l’Ajuntament de Santa Coloma de Cervelló


Renfe també envia al jutge la documentació que li va requerir en l'acte\nRedacció Catalunyapress | divendres, 30 de agost de 2013\nRenfe ha remès aquest dijous al jutge Luis Aláez, del Jutjat d'Instrucció número 3 de Santiago, que instrueix les diligències per l'accident ferroviari del 24 de juliol, la documentació que li va ser sol·licitada en un acte emès el 20 d'agost.\nFonts de l'operadora ferroviària han explicat que es va enviar la documentació sol·licitada pel jutge, entre la qual es troben els protocols o documents on es recullen els processos relacionats amb la seguretat en la circulació no contemplats en els altres documents reglamentaris que estableix el reglament general de circulació; així com el protocol d'ús dels telèfons corporatius durant la circulació d'un tren i el protocol de personal en cabina.\nAixí mateix, l'instructor també va demanar un informe indicatiu de les persones que integren l'òrgan responsable en matèria de seguretat en la circulació, amb indicació de les capacitats o facultats de cadascuna d'elles en la presa de decisions.\nEl jutjat també va reclamar un informe sobre la realització d'auditories internes sobre alguna incidència en el tram de la via que uneix les estacions d'Orense i Santiago, entre el punt kilométrico on es va produir el descarrilament i els deu quilòmetres anteriors, i d'existir, que s'acompanyessin a aquest document.


Formatges Blancafort - Acrefa\nLa història dels nostres formatges comença l’any 1984 quan amb tota la família vam decidir abandonar la comoditat de la ciutat i traslladar-nos al camp per començar una nova vida. Ens vam ubicar en una masia situada entre Gironella i Casserres a la comarca del Berguedà.\nAviat vam tenir les primeres cabres i vam començar a elaborar productes làctics, primer vam fer mató i formatge fresc i després vam fer un pas més, fent els primers formatges madurats. Mica en mica vam anar coneixent més el món dels formatges i la gran varietat que podíem crear i elaborar.\nActualment seguim sent una formatgeria familiar que aposta per la qualitat per sobre de les grans produccions. Venem els nostres formatges en diferents punts de la geografia catalana i espanyola, i també hem exportat a diferents països com Anglaterra, Estats Units i Suïssa.\nPodreu trobar els formatges Blancafort en botigues i mercats de barri, en botigues gourmet i en fires artesanals, entre d’altres. Per d’altra banda, també el podreu disfrutar en reconeguts restaurants i hotels de Barcelona.\nDe 8:00 a les 15:00 hores.\nFem vistes concertades, truca’ns i t’informem.\n08680 – Gironella (Berguedà)\n+34 93 8228696\n« Formatges Veciana\nFormatgeria Xauxa »


Reforç del Bus de l'Estació d'aquest dissabte amb motiu de la manifestació "Volem acollir" - Ajuntament de Castellbisbal\nData i hora oficial 08.08.2020 | 23:25\nReforç del Bus de l'Estació d'aquest dissabte amb motiu de la manifestació "Volem acollir"\nDivendres, 17 de febrer de 2017 a les 11:53\nL’Ajuntament ha incorporat una nova expedició del Bus de l’Estació a les 14.10 hores per facilitar els desplaçaments en transport públic.\nL’Ajuntament de Castellbisbal ha reforçat el servei de Bus de l’Estació de demà dissabte, 18 de febrer, incorporant-hi una nova expedició que sortirà des de la parada de Ca n’Amat a les 14.10 hores.\nL’ampliació del servei respon al fet que es preveu que demà, en aquesta franja horària, es produeixi un increment significatiu de l’afluència de viatgers del transport públic per assistir a la manifestació que es farà a Barcelona a les 16.00 hores sota el lema “Volem acollir”.\nEl bus especial de demà, a les 14.10 hores, s’afegeix als habituals dels dissabtes que surten de Ca n’Amat a les 13.47 i a les 14.47 hores.\nAmb la incorporació d’aquesta nova expedició del bus, les regidories de Cooperació, i Medi Ambient i Sostenibilitat volen donar facilitats als veïns del poble que optin pel transport públic com a mitjà per anar a la mobilització.\nPer conèixer els horaris del Bus de l’Estació dels dissabtes: feu clic aquí.\nS’afegeix un bus especial a les 14.10 hores. Recordeu que els caps de setmana, el Bus de l’Estació circula en sentit invers als dies laborables. Surt de la parada de Ca n’Amat en direcció cap al cementiri.\nInici de la manifestació: 16.00 hores. Més informació: www.casanostracasavostra.cat\nHoraris de tornada del Bus de l’Estació: els habituals del dissabte. Feu clic aquí.\nDarrera actualització: 03.12.2019 | 17:51\nBus de l'Estació. Imatge d'arxiu, 2016 Autoria: Aleix Mateu .


Una seixantena de persones dormen al carrer a Girona aquest hivern - Empordà\nUna seixantena de persones dormen al carrer a Girona aquest hivern\nL'obertura del nou espai per als sensesostre a l'antic edifici de la UNED ha fet disminuir gairebé a la meitat els casos detectats per l'Ajuntament · a ciutat se suma durant un mes a una campanya de sensibilització sobre el sensellarisme que pretén trencar prejudicis envers aquest col·lectiu\nGirona 07.02.2019 | 06:30\nUn moment de la presentació de la campanya «Ningú dormint al carrer a Catalunya». MARC MARTÍ\nUn moment de la presentació de la campanya «Ningú dormint al carrer a Catalunya».\nUna seixantena de persones continuen dormint al carrer a la ciutat de Girona aquest hivern segons dades de l'Ajuntament. L'obertura del nou espai per als sensesostre a l'antic edifici de la UNED ha fet disminuir la xifra però encara hi ha gent que viu al carrer. «Tenim dificultats perquè s'acullin a les ajudes», va explicar ahir l'alcaldessa Marta Madrenas, especificant que es tracta de persones «que normalment pateixen malalties o dificultats socials molt importants».\nAl desembre, abans de l'obertura d'aquest espai puntual que romandrà obert fins al març, hi havia a Girona entre unes 100 i 115 persones que dormien al carrer. El nou equipament ha permès acollir una quarantena d'indigents i reduir així la xifra. «Aquesta és una experiència d'èxit i fins i tot altres municipis ens han demanat informació del programa», va explicar Madrenas.\nEn tot Catalunya hi ha actualment 2.800 persones que dormen al carrer; destaca Barcelona amb més de 1.000 casos. Així ho van explicar ahir el president de l'associació ActivArte, José Luis Sánchez, i de la fundació Arrels, Ferran Busquets, durant la presentació de la campanya Ningú dormint al carrer a Catalunya, que farà parada a Girona i que té per objectiu trencar prejudicis sobre les persones sense llar. «Avui arribar al carrer és molt més fàcil i ràpid que abans, quan era molt estrany que algú acabés en aquesta situació per no pagar el lloguer», va explicar Sánchez.\nUn musical per sensibilitzar\nAmb la voluntat de reduir a zero el nombre de persones que dormen al carrer, l'Ajuntament de Girona s'ha sumat a aquesta campanya, que compta també amb el suport del Girona FC. Durant un mes, Girona acollirà un musical, una exposició i diferents xerrades per conscienciar la ciutadania sobre com és la vida de les persones sense llar. La ciutat gironina és un dels 30 municipis on es desenvoluparà aquest esdeveniment, que ja ha fet parada a Barcelona.\nLa principal activitat de la campanya, organitzada per l'associació ActivArte i la fundació Arrels i Homeless Emprenedors, és l'espectacle Homeless, el musical social que acollirà el Teatre Municipal el 20 de març i que serà gratuït. En aquest es narrarà la relació de cooperació que s'estableix entre una jove i un cantant famós que s'ha trobat vivint al carrer per circumstàncies de la vida. «L'objectiu és arribar a un públic diferent amb aquesta proposta i trencar l'estigma que les persones sense llar dormen al carrer perquè volen», va explicar el director de la fundació Arrels, Ferran Busquets.\nPer altra banda, diferents espais de la ciutat acolliran l'exposició Viuen al carrer perquè volen? 34 fotografies. Concretament, es podrà veure de forma itinerant entre el 20 de febrer i el 20 de març als centres cívics de Sant Narcís, Santa Eugènia i Barri Vell-Mercadal, així com a la biblioteca Carles Rahola de Girona. L'exposició serà una setmana a cada espai però l'ordre està encara per determinar. Paral·lelament, es desenvoluparà als instituts de Girona un joc de rol que posarà el jovent a la pell d'algú sense sostre amb l'objectiu d'eliminar els prejudicis habituals.\nTot i que està previst que la campanya tingui un mateix format a tot Catalunya, a Girona la proposta ha agafat una importància molt més rellevant, ja que el Girona FC s'ha sumat al projecte solidari i finançarà íntegrament l'esdeveniment. «Som un altaveu que arriba a moltes persones, i sentim la responsabilitat d'ajudar les persones que ho necessiten», va explicar el president del club, Delfí Geli, durant la presentació. A més, el club s'ha implicat activament en el projecte i crearà un vídeo en què alguns dels futbolistes de l'equip conversaran amb una persona sense sostre per explicar que, avui dia, qualsevol pot quedar-se sense llar i, si no té els suports necessaris, acabar vivint al carrer.


Reunió de l’Assemblea General: 27 d’octubre, 11:00, Barcelona\nTornem a l’abordatge, amb les eleccions municipals i europees a l’horitzó. El pròxim dissabte 27 d’octubre celebrarem la Reunió d’Assemblea General per definir i traçar la nostra estratègia política.\nTrobaràs l’ordre del dia en el següent pad: https://pad.pirates.cat/RAG-201810. Pots afegir-hi els punts del dia i comentaris que creguis convenient. També pots llegir l’acta de l’anterior RAG de juliol aquí: https://pad.pirates.cat/RAG-201807\nProperament confirmarem el lloc de la trobada. Us esperem a totes a bord!\nDesprés d’un procés de negociació a diverses bandes, finalment Pirates de Catalunya participarà a les eleccions del pròxim 21 de desembre a dins de les llistes de CUP – Crida Constituent, com a un dels partits integrants d’aquest espai electoral. Aquesta candidatura reuneix les condicions que l’Assemblea General de Pirates demanava per considerar la proposta: defensa del referèndum de l’u d’octubre, defensa de la República refrendada en aquest referèndum i construcció d’una república des de baix. Així doncs, aquesta candidatura comptarà amb la presència de membres de Pirates de Catalunya, escollits en primàries, i es valora com una oportunitat per impulsar els valors de l’ideari pirata dins d’un futur grup parlamentari de la CUP-Crida Constituent .\nEn les properes hores es confirmaran els noms i les posicions dels nostres candidats i candidates, i començaran les primeres reunions de treball per afrontar la campanya electoral.


JOSEFINA LLAGOSTERA - SOCIETAT CATALANA DE PEDIATRIA\nSegur que a hores d'ara tots els que teniu fills d'entre 3 i 15 anys ja els heu organitzat l'estiu: casals, colònies, etc. De vegades són prolongació de les activitats extraescolars que han fet durant el curs. Però al voltant d'aquestes activitats sorgeixen diversos interrogants.\nSón necessàries? Importants sí, imprescindibles no. Sobretot per als més petits. La majoria d'infants passen vuit hores diàries a l'escola (tota una jornada laboral!) i això, de vegades, fa que els falti temps per dur a terme activitats que necessiten per al seu correcte creixement i desenvolupament emocional. Per exemple, per jugar al que ells vulguin. El joc els ensenya a relacionar-se, a veure que cada casa és diferent.\nUn segon interrogant sobre les activitats extraescolars: quina funció tenen? Complementar l'educació que reben a casa i a l'escola. Això vol dir que han de ser realistes (ensenyar xinès a un nen de 3 anys que no té relació amb aquest país potser no té gaire sentit). No s'han de fer per ocupar les jornades laborals dels pares o el seu temps lliure. Han de ser limitades i no han de servir per projectar desitjos frustrats dels pares.\nAra bé, les activitats ajudaran els nostres fills a descobrir aficions futures i això és bo. Cadascuna té una característica. Les esportives ensenyen l'hàbit de l'exercici, important en el món sedentari en què vivim. La música sensibilitzarà l'oïda, ensenyarà a memoritzar i crearà l'hàbit d'estudi. El teatre i la pintura poden ajudar, els més tímids, a obrir-se i expressar-se. I podríem continuar. Però el més important és que totes aquestes activitats inculcaran valors imprescindibles com l'esforç, el treball d'equip i la capacitat de concentració. I si es fan fora de l'escola, important a mesura que es fan grans, els ajudaran a conèixer nous espais, ambients i amics, imprescindible per al seu creixement.


26 de setembre de 2020 – BÉTERA – toda la información del Bétera, Valencia\nDaily Archives: 26 de setembre de 2020\nEl teatre arriba a Bétera aquest dissabte de vesprada de la mà de Zorongo Teatre\ninicio, Notícies, Oci i CulturaBy c.sorli 26 de setembre de 2020\nTal com ja vam anunciar aquesta setmana, hui dissabte tindrà lloc a Bétera la representació teatral de “Escríbeme a la tierra“. Els encarregats d’escenificar aquesta obra del castellonenc Pascual Huedo Dordá serà Zorongo Teatre. Dirigida per Didac Moreno, la representació teatral estarà a càrrec de 19.00 hores en l’auditori de la Casa de Cultura de Bétera. A fi de…\nConvocades les oposicions per a formar part de l’escala d’orientadors de Labora\nComunitat Valenciana, inicio, NotíciesBy c.sorli 26 de setembre de 2020\nLa Generalitat Valenciana ha convocat unes proves selectives d’accés al cos superior de gestió d’administració general per a formar part de l’escala d’orientadors del servei Labora. La convocatòria està publicada en el DOGV. Aquesta especifica que seran 80 els llocs que es cobriran i que les proves es realitzaran per la Conselleria de Justícia, Interior i…\nDiputació de València atorga a Bétera més de 922.700 euros dins del Pla d’Inversions 2020/2021\nedusi, inicio, NotíciesBy c.sorli 26 de setembre de 2020\nLa Diputació de València ha atorgat 922.704,53 euros per a Bétera, dins de el Pla d’Inversions 2020/2021. Aquesta xifra permetrà dur a terme diferents projectes d’infraestructures en el municipi. Aquest Pla Inversor bianual permetrà que Bétera comence a executar els projectes aconseguits. La construcció de noves infraestructures per a l’evacuació d’aigües pluvials en c/Falconet i c/Astor de la…\nCada 26 de setembre la Unió Europea celebra el Dia Europeu de les Llengües. Es tracta d’una iniciativa que busca promoure l’aprenentatge continuat de diversos idiomes per als habitants d’aquest continent. Els 47 estats membres del Consell d’Europa animen a més de 800 milions d’europeus a aprendre més llengües en qualsevol edat, dins i fora…\nL’Escola Stefano Garzelli Team celebra en Bétera la cloenda de la temporada\nedusi, Esport, inicio, NotíciesBy c.sorli 26 de setembre de 2020\nAquest dissabte, 26 de setembre, Bétera té una cita amb el ciclisme. I és que el Stefano Garzelli Team celebra “La Cloenda”. Serà a partir de les 16.00 hores. El recorregut on es disputaran els trofeus serà el Parc Empresarial de l’Horta Vella. El Stefano Garzelli Team vol acabar la temporada damunt de la bici,…


Goigs i devocions populars: A la Mare de Déu de Montserrat, de Jaume Rosquellas\nA la Mare de Déu de Montserrat, de Jaume Rosquellas\nMare de Déu de Montserrat, Maria,\nbandera i guia i nord dels Catalans,\npren el meu cor i el dels altres germans\nde pàtria, de fe i de poesia.\nSi la Corona que et teixim, Maria,\nno té safirs, ni perles, ni brillants,\nporta el perfum enyoradís de tants\nfidels que en la barata hi guanyaria.\nNúvol d'amor -els versos- als teus peus\nserà peanya de la imatge teva\ni un graó més per nostra ascensió.\nMira'ns amb joia de perdó, per reus;\ncada cadena que ens ofega, lleva,\ni al llavi posa'ns mel d'oració.


Accions amb voluntariat – Pàgina 5 – Provocant la Pau\nOperació escalfor: participació extraordinària\n15 gener, 2017\tPLP\tAccions amb voluntariat, Refugiats\nLa mobilització ciutadana ha estat extraordinària: més de 30 centres educatius, i gent de les comarques del Priorat, Terra Alta, Ribera d’Ebre, Baix Ebre, Monsià, Barcelonès i la Plana Alta (Castelló).\nMés de 100 voluntaris i voluntàries han col·laborar en la preparació de 15 tones de material humanitari per als refugiats que estan a Grècia.\nEscalfor física i sobretot humana que surt d’aquestes terres cap als refugiats.\nAjuntament de Montells\nEspai Jove “Lo carrilet” – Tortosa\nCentre Cultural “El Maset” – Sant Carles de la Ràpita\nRestaurant Amaré – Roquetes\nBar La Llesca – Amposta\nBar Frankfurt Lo furo – Deltebre\nInformàtica CRC – Móra d’Ebre\nAgrobotiga Sant Pere – Les Cases d’Alcanar\nGrup de voluntaris de La Caixa\nPersonal de l’Hospital de la Santa Creu de Jesús i Comunitat de la Consolació\nCàritas La Sénia\nDAVIMA – lloguer de vehicles Reus/Tortosa/Vinaròs\nSaica Pack Amposta\nUnió Òptica de l’Ebre Amposta\nFruites i verdures Solé-Falcó – L’Aldea\nRàdio Nacional Tarragona\nAgència Catalana de Nótícies\nCentre Infantil “El meu món” – Sant Carles de la Ràpita\nEscola Miquel Granell – Amposta\nEscola Marjal – Les Cases d’Alcanar\nInstitut Escola Daniel Mangrané – Jesús\nInstitut de l’Ebre – Tortosa\nInstitut Montsià – Amposta\nEscola Soriano Montagut – Amposta\nInstitut Cristòfol Despuig – Tortosa\nEscola l’Assumpció – Deltebre\nInstitut Junio Antonio – Móra d’Ebre\nEscola Riumar – Deltebre\nEscola Carles III – Sant Carles de la Ràpita\nCol·legi Sagrada Família – Sant Carles de la Ràpita\nInstitut Alfacs – Sant Carles de la Ràpita\nEscola Horta Vella – Sant Carles de la Ràpita\nEscola El Diví Mestre – Vilalba dels Arcs\nEscola l’Ametller – La Pobla de Massaluca\nEscola Los Castellets – La Fatarella\nEscola Roc Llop i Convalia – Miravet\nInstitut Manuel Sales i Ferré – Ulldecona\nEscola Doctor Ferran – Corbera d’Ebre\nEscola Agustí Barberà – Amposta\nCentre l’Àngel – Amposta\nIES Francesc Ribalta – Castelló de la Plana\nResidència Universitària Domus Marie – Castelló de la Plana\nTots els voluntaris, voluntàries a les Terres de l’Ebre i a Grècia, a Xavi Ciurana amb el seu camió i especialment a David Bernadí amb el seu trailer\nTots els que ens esteu recolzant amb donatius per a que sigui possible\nOPERACIÓ ESCALFOR: ENVIAMENT D’AJUDA HUMANITÀRIA PER ALS REFUGIATS\n5 gener, 2017\tPLP\tAccions amb voluntariat, Refugiats\nDavant l’intens fred en els camps de refugiats a Grècia, hem rebut la petició d’ajuda humanitària de dos camps de l’àrea de Tessalònica per tal que es puguin fer menjar i begudes calentes. L’equip de voluntariat de Provocant la Pau farà la recollida, preparació, enviament i distribució.\nTambé admetem MANTES I EDREDONS, ja que degut a la gran solidaritat, hem hagut d’aconseguir un trailer de 24 tones.\nLa recollida es realitza entre el 4 i el 13 de gener. El dia 14 farem els lots i ho empaquetarem, i la sortida de l’enviament humanitari es preveu el dia 15 de gener. Si esteu interessats en participar, contacteu amb nosaltres per a organitzar la recollida.\nCENTRE LOGISTIC: c/ Barcelona, 75 d’Amposta\nTORTOSA: Edifici jove “Lo carrilet” – obert de 9 a 14 h i de 16 a 18 h. de dilluns a divendres\nROQUETES: Restaurant Amaré – Avda Port de Caro, 2\nDELTEBRE: Ajuntament – Plaça 20 de maig, 1\nBar Frankfurt Lo furo – Avinguda de la Pau, 193\nAMPOSTA: Bar La Llesca – C/ Escoles, 3\nSANT CARLES DE LA RÀPITA: Centre Cultural “El Maset” – C/ Perot el Cantador, 1\nLES CASES D’ALCANAR: Agrobotiga Sant Pere – C/ Callao, 5\nLA SÉNIA: Càritas La Sénia – C/ Menéndez Pelayo, 7\nMÓRA D’EBRE: Informàtica CRC – C/ Comarques Catalanes, 84\nGINESTAR: Ajuntament – C/ Ample, 26\nInstitut Montsià – Amposta.\nEscola Consol Ferré – Amposta.\nEscola Soriano Montagut – Amposta.\nInstitut de Tecnificació – Amposta.\nInstitut Julio Antonio – Móra d’Ebre\nEscola Roc Llop i Convalia – Miravet.\nEscola Agustí Barberà – Amposta.\nCentre l’Àngel – Amposta.\nMercat solidari de Nadal 2016\n17 desembre, 2016\tPLP\tAccions amb voluntariat, Refugiats\nProvocant la Pau ha organitzat un mercat solidari a Les Cases d’Alcanar dissabte 10 de desembre. Els beneficis són per als projectes humanitaris amb refugiats que estem impulsant.\nProvocant la Pau a la fira d’Amposta\nDel 3 al 6 de desembre Provocant la Pau ha estat present a un estand de la 56 fira de mostres d’Amposta (Montsià). Ha estat molt important donar a conèixer els projectes que duem a terme, especialment amb refugiats. Els beneficis de la venda solidària van als projectes humanitaris amb refugiats.\n17 desembre, 2016\tPLP\tAccions amb voluntariat\nEl 16 de novembre de 2016 Provocant la Pau va col·laborar amb la marató de donació de sang a Amposta. Es va produir una important mobilització social per a participar en aquest inigualable gest de donar sang, amb el resultat de 560 donacions. Va presentar l’acte Joan Reverté, president de Provocant la Pau. Van actuar nombrosos col·lectius, grups i artistes, entre ells Joan Reverté.\nOrganització: Banc de Sang i Teixits Tarragona-Terres de l’Ebre.\nYour ticket for the: OPERACIÓ ESCALFOR: MOLTES GRÀCIES


Puig evita de criticar el govern espanyol perquè no paga el deute de l'IVA del 2017\nPuig evita de criticar el govern espanyol perquè no paga el deute de l’IVA del 2017\nEl president de la Generalitat valora positivament el FLA extraordinari a interès zero i el compromís de l'estat espanyol de pagar la meitat de la llei de dependència\nEl president de la Generalitat, Ximo Puig, ha dit que els acords del Consell de Política Fiscal i Financera (CPFF) ‘un avenç’ però ‘no és suficient, perquè no ho serà fins que no hi hagi un nou model de finançament’. El president ha evitat de criticar que el govern espanyol no pagui la liquidació de l’IVA pendent del 2017, que són 281 milions d’euros en el cas del País Valencià.\nPuig, en declaracions a Dénia, on el Consell celebra aquest cap de setmana el seu seminari d’hivern, ha destacat que la ministra d’Hisenda espanyola, María Jesús Montero, ‘ha acceptat les propostes valencianes vinculades al finançament de la dependència i als lliuraments a compte’.\nEl president ha explicat que, en resposta a la intervenció del conseller d’Hisenda, Vicent Soler, la ministra ‘es va comprometre abans de res el CPFF al fet que els pressupost de l’estat de 2020 inclouran un augment important de l’aportació de l’estat a les autonomies per a la dependència’.\n‘L’objectiu en la legislatura és arribar al 50%, que és el que marca la llei’, ha dit. Puig ha afirmat que el FLA extraordinari a tipus d’interès zero ‘permet donar seguretat a Generalitat per a fer front a la despesa social ja invertida’.


Un web per commemorar l’aniversari de les falles com a patrimoni de la Unesco – Ràdio Valira\noients aquí avui: 2740\nUn web per commemorar l’aniversari de les falles com a patrimoni de la Unesco\nA l’inici del web s’explica la tradició i quan es fa la cremada de falles per part dels diferents col·lectius: Andorra la Vella, Sant Julià de Lòria, Escaldes-Engordany i Encamp el 23 de juny; Ordino el 28 de juny. A l’apartat de ‘Fer falla’ es poden trobar els diferents tipus de falles que es fan rodar la nit de la cremada, quina ha estat la seva evolució i com les elaboren els fallaires. ‘Ser fallaire’ explica qui feia la festa en temps passats i qui la fa ara des de la seva recuperació. És a dir, com la cremada de falles ha passat de ser un joc de nens al voltant de les fogueres a una celebració d’adults. En aquest apartat també es fa referència a la transmissió generacional, la figura del fallaire major i l’element distintiu de la capa.\nA ‘Viu la festa’ s’hi pot trobar l’explicació de la tradició, els seus orígens, els anys d’oblit i la recuperació l’any 1987. A més, també hi ha un apartat dedicat als ritus associats al foc que compartien protagonisme amb rodar falles. ‘Som comunitat’ descriu cada un dels cinc col·lectius, així com l’espai de coordinació i col·laboració que és la taula nacional, creada el 2017 per desenvolupar projectes de divulgació i salvaguarda de la cremada de falles a Andorra, així com les activitats conjuntes que s’hi realitzen. L’espai de ‘Gaudeix-la’ serveix per saber com i quan es desenvolupa la celebració en cada parròquia, així com les entitats col·laboradores gràcies a les quals s’enriqueix la festa.\nI el darrer dels apartats, ‘Saber-ne’ més inclou vídeos, fotografies i enllaços a publicacions sobre la cremada de falles al país i el patrimoni cultural immaterial d’Andorra, així com al museu virtual de les falles al Pirineu creat des del projecte Prometheus, que es desenvolupa en el marc del programa Interreg POCTEFA 2014-2020 i està cofinançat per fons FEDER (https://www.prometheuspoctefa.eu).


Registrar dominis .mail - Entorno Digital\nRegistre de dominis .mail\nDominis | Dominis | Extensions de dominis | .mail\nRequeriments de dominis .mail\n- Amb la compra del teu domini .mail pots seleccionar els nostres serveis de DNS per l'activació del teu domini ".mail".\n- Entorno posa a la teva disposició amb el registre del domini .mail una àmplia gamma de serveis de hosting, servidors virtuals i certificats SSL.\n- Si estàs interessat en la recuperació o vigilància d'un domini .mail pots veure la nostra secció de serveis corporatius.\n- Al comprar el domini web amb l'extensió .mail podem ajudar-te en el teu projecte de presència a internet amb aplicacions opensource tipus Wordpress, Drupal, etc. o projectes a mida allotjats en el teu domini web .mail\nPer registrar dominis genèrics .mail has de completar el formulari de registre on-line.\nEls dominis .mail es poden contractat entre 1 i 10 anys.\nPer renovar dominis .mail aquests han d’estar en període de renovació i es poden renovar entre 1 i 9 anys.\nEls dominis .mail també admeten renovació anticipada.\nPer a transferir dominis .mail és necessari:\nAl transferir dominis .mail aquests es renoven per un any més a partir de la data d'expiració. El procés té una durada máxima de 5 dies.\nNomés podem fer un canvi de titular d'un domini .mail si Entorno Digital és el Registrador acreditat. Si no és així, el primer que hem de fer és transferir-lo a Entorno Digital.\nEl canvi de titular de .mail té un cost de 50 euros (preus sense IVA) .\nPots modificar els contactes i servidors de DNS dels teus dominis .mail a través del teu panell de control, al que pots accedir des de l‘apartat “USUARI REGISTRAT” del nostre web.\nTarifa de dominis .mail\nSi gestiones varis dominis .mail o altres dominis territorials posa't en contacte amb nosaltres per conèixer els nostres descomptes per volum.\nSi necessites qualsevol aclariment per registrar dominis .mail o contractar un servei de hosting posa't en contacte amb nosaltres.


L'escola de pilots de Reus contracta els alumnes graduats que no troben feina per culpa de la pandèmia | Reusdigital.cat diari de Reus. Notícies i actualitat del Camp de Tarragona\nGaleria d'imatges d'alumnes a les instal·lacions del CESDA\nL'escola de pilots de Reus contracta els alumnes graduats que no troben feina per culpa de la pandèmia. El Centre d'Estudis Superiors de l'Aviació (CESDA) ha decidit quedar-se amb els millors estudiants de l'últim curs com a professors a l'escola, uns joves que les companyies se'ls rifaven, escenari molt diferent a l'actual, amb un sector aeri sota mínims. "Això els motiva i els fa madurar en comptes d'esperar a casa", diu la directora del centre, Cristina Casamitjana, en una entrevista a l'ACN. Durant aquest any de covid el CESDA ha tingut més demanda que mai.\nVist l'overbooking, l'oferta es va ampliar a una quarantena de places per al 1r curs d'aquesta carrera universitària que cada cop atrau més noies. Ja representen un 25% de l'alumnat. La Paula, estudiant del grau de Pilot Comercial i Operacions Aèries que s'imparteix al CESDA, puja per primer cop a un simulador d'una DA42, l'avioneta amb la qual aprendrà a pilotar. Abans de començar la classe, revisa els apunts sota la supervisió del seu instructor. Ara fa segon, però quan faci quart s'entrenarà amb un simulador de vol més avançat i realista, el de l'Airbus 320.\nDels 39 alumnes que van inscriure's el setembre passat, una desena són noies (un 25% dels estudiants, quan l'any anterior representaven el 10%). "Volar és vocacional, no té res a veure amb el gènere, tothom hi pot somiar i aconseguir-ho, els avions no entenen si els porta un home o una dona, sinó si els pilota un bon o mal professional", manifesta Casamitjana. La pandèmia ha obligat a adaptar les instal·lacions del CESDA, ubicades al costat de l'aeroport de Reus.\nEs van doblar les classes amb dos itineraris, l'A i el B. Es manté un màxim del 30% de la presencialitat en tots els cursos. Fins i tot s'han col·locat càmeres al sostre de les aules per garantir el seguiment de les classes des de casa per als estudiants que així ho desitgin. Hi ha molta senyalística, dues cafeteries i una zona de pícnic perquè els joves puguin esbargir-se. La pandèmia ha canviat la reorganització de l'espai, però no el ritme formatiu.\nÉs més, les matriculacions en aquest centre adscrit a la URV tendeixen a l'alça. Actualment s'hi formen uns 130 futurs pilots (39 joves inscrits a 1r curs, 33 fan 2n, 30 són a 3r, i 26, en el 4t i darrer curs).\nTot i ser dels estudis universitaris més cars de Catalunya (els estudiants que hi accedeixen han de satisfer el primer any uns 26.000 euros), l'interès és creixent, assegura la directora. Altra qüestió, però, és la manca d'oferta laboral per l'aturada de l'activitat aèria.\nPer això el CESDA, gestionat per un patronat sense ànim de lucre, va fer una selecció entre els vuit millors alumnes titulats de la promoció 2019/2020 per incorporar-los com a professors, un canvi de rol motivador per a uns joves amb les expectatives truncades. "Havien començat el curs amb moltes expectatives, esperant el moment que vindrien les companyies aèries a buscar-los, però, en sec, vam passar a estar confinats, i ja no es van voler més pilots", recorda Casamitjana. L\n'escola ha volgut absorbir part d'aquest gruix de joves sense possibilitats de trobar feina, una estratègia que acaba sent un favor mutu, ja que el CESDA també necessitava reforçar la seva plantilla de professors, fins arribar a la quarantena, arran del desdoblament de classes per la pandèmia. "I fins que no es reactivi el sector aeri ho seguirem fent perquè l'experiència és molt bona i, d'aquesta manera, quan s'obri el mercat, estaran molt més preparats", manifesta la directora del centre.\nEn comparació a cursos passats, el centre, que al setembre complirà 20 anys, també nota un increment de joves procedents d'arreu de l'estat espanyol. Un de cada quatre prové de l'Estat, si bé predomina l'alumnat català, en un 75% -la majoria, de Barcelona.\nDeclaracions de la directora del CESDA de Reus, Cristina Casamitjana (vídeo: ACN).


Apartamentos Castrón Douro Santiago De Compostela Espanya - Ofertes d'hotels amb els MILLORS DESCOMPTES EN LÍNIA\nCastron Douro, 14, El Ensanche, Santiago De Compostela, Espanya, 15702 - Veure al mapa\nMés informació sobre Apartamentos Castrón Douro\nConvenientment situat a Santiago De Compostela, Apartamentos Castrón Douro és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Apartamentos Castrón Douro asseguren una estada plaentera als seus clients. L'hotel ofereix Wi-Fi gratuït en totes les habitacions, aparcament de cotxes, habitació familiar per garantir el més gran comfort possible als seus clients.\nGaudiu de les comoditats d'alta gama com ara aire condicionat, calefacció, aparell de televisió LCD/pantalla de plasma, reproductor de DVD/CD, cuina americana per tal de relaxar-vos després d'un cansat dia. A més, l'oci que l'hotel ofereix assegurarà que tengui molt a fer durant el dia. Sigui quina sigui la seva raó per visitar Santiago De Compostela, el Apartamentos Castrón Douro és el lloc perfecte per una estimulant i emocionant escapada.\nCal que informeu el Apartamentos Castrón Douro de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.\nTots els tipus de viatgers (52) Parelles (17) Viatgers en solitari (1) Famílies amb infants petits (16) Famílies amb infants grans (7) Grups (11)


Actes alliberament gai-les-trans (Vilafranca) - Indymedia Barcelona\nActes alliberament gai-les-trans (Vilafranca)\nper radikalgai\t 23 jun 2007\nDIMARTS 19 DE JUNY 2007\nactes 28 de juny, dia per l'alliberament gai, lÃ¨sbic i transsexual\nEn motiu del 28 de juny, dia per l'alliberament gai, lÃ¨sbic i transsexual, la Coordinadora Antipatriarcal del PenedÃ¨s ha organitzat diversos actes a Vilafranca emmarcats en la lluita contra l'homofÃ²bia i la transfÃ²bia.\nLa Coordinadora Antipatriarcal estÃ formada pels segÃ¼ents colâ�¢lectius de l'esquerra independentista: Endavant, CUP, Asseblea de Joves, Intersindical, A.C La Fornal i Ateneu X.\nEls membres de la Coordinadora Antipatriarcal Ã�lex SuÃ rez i Laia HernÃ ndez han estat els encarregats de presentar els diversos actes que es faran a la vila a partir del 28 de juny i han anunciat la intenciÃ³ de la Coordinadora de consolidar aquesta jornada reivindicativa i d'aquesta manera poder-la extendre posteriorment arreu de la comarca.\nEls actes s'inicien el mateix dijous 28 de juny, a les vuit del vespre a la plaÃ§a de la Vila tindrÃ lloc una concentraciÃ³ sota el lema "Contra l'homofÃ²bia i la transfÃ²bia: destruÃ¯m el patriarcat!".\nEn acabar, es projectarÃ el film Boys don't cry a l' Ateneu X. Aquesta pelâ�¢lÃcula tracta a travÃ©s d'un excelâ�¢lent guiÃ³, l'opressiÃ³ de gÃ¨nere i l'homofÃ²bia.\nEls actes continuen el diumenge 1 de juliol a les 19h a l'AC La Fornal amb la projecciÃ³ de Tan de repente, film del cineasta argentÃ Diego Lerman que ens mostra una histÃ²ria lÃ¨sbica emmarcada en un univers femenÃ ampli i complex farcit de mÃºltiples generacions i experiÃ¨ncies.\nEl divendres 6 d ejuliol a les 20h a l'Escorxador es farÃ la xerrada â��Per la despsiquiatritzaciÃ³ de la transsexualitatâ�? amb membres del colâ�¢lectiu Guerrilla Travolaka, organitzaciÃ³ activista que reivindica que la transsexualitat ha de deixar d'estar sota el control de la psiquitaria i esdevenir un dret social.\nTambÃ©, del 9 al 14 de juliol es podrÃ a veure a la fornal l'exposiciÃ³ â��1996-2007 Sitges: l'altra caraâ�? que Ã©s un recull d'imatges i textos de la manifestaciÃ³ histÃ²rica del FAGC, ara fa deu anys, contra el fitxatge policial a gais de la vila de Sitges governada en aquella Ã¨poca per CiU, PP i Nou HoritzÃ³. Cal recordar que aquella mobilitzaciÃ³ va ser rebuda amb insults i agressions per un nombrÃ³s grup de feixistes.\nTambÃ© en la roda de premsa el nou regidor de la CUP, Xavier Navarro ha parlat de la mociÃ³ que la CUP va presentar en el Ple de febrer de 2004 que entre altres punts destacava que l'Ajuntament de Vilafranca es comprometia a aplicar plans d'estudi, cursos i tallers sobre la diveristat sexual on s'expliqui el fet homosexual i transsexual de forma objectiva, clara i sense prejudicis.\nXavier Navarro comenta que â��tot i ser aprovada aquesta mociÃ³, l'equip d egovern se n'ha desentÃ¨s completament i en diversos plens la CUP ha exigit el compliment de la mociÃ³ perÃ² se'ns ha contestat amb evasives; per aquest motiu la CUP en colâ�¢laboraciÃ³ amb la Coordinadora Antipatriarcal elaborarÃ en aquesta nova legislatura una nova mociÃ³ per exigir, un cop mÃ©s, que es dugui a terme el que considerem un dels punts mÃ©s importants que recollia la mociÃ³ antihomofÃ²bica: el fet d'instar les escoles i instituts d ela vila a aplicar en els plans d'estudi, cursos i tallers sobre la diversitat sexual i el fet gai i lÃ¨sbic; ja que des de la CUP tenim el ferm convenciment que una educaciÃ³ no heterosexista seria una de les eines fonamentals per aconseguir eradicar l'homofÃ²bia i la transfÃ²biaâ�?.\nRe: Actes alliberament gai-les-trans (Vilafranca)\nper lesbiroja\t 26 jun 2007\ndijous 28 20h pç vila vilafranca: concentració!


Llista de Arts Marcials Mixtes Joc : Vota pels teus favorits. | Listvote.com\nLlista de Arts Marcials Mixtes Joc : Vota pels teus favorits.\nLes arts marcials mixtes (sovint conegudes per les sigles en anglès MMA) són arts marcials que incorporen tècniques de diferents arts marcials. En l'actualitat, les arts marcials mixtes que han aconseguit major efectivitat incorporen tant cops, com tècniques de lluita en peus, i a terra, les arts marcials mixtes poden ser practicades a través d'un esport de contacte de manera regular o en un torneig en el qual dos competidors intenten vèncer cadascun a la seva oponent usant un ampli rang de tècniques d'arts marcials permeses, com cops de puny i puntades, agafades, projeccions i palanques. Cal esmentar que el concepte arts marcials mixtes sol considerar erròniament com a sinònim del terme vale todo i ha de diferenciar no només d'aquest terme, sinó també dels termes full contact i kickboxing, ja que existeixen àmplies diferències entre aquest i altres esports de contacte.


En què quedem? | Junts per Castellar\nabr. 4, 2018 | General\nEl passat dilluns 26 de març es va fer un ple extraordinari per exigir la llibertat immediata dels presos polítics a través d’una declaració institucional consensuada per tots els grups representats al ple i llegida pel mateix alcalde. Certament, la situació és extremadament greu i Castellar no en pot quedar al marge. En aquests moments en què la repressió de l’Estat contra la dissidència política es fa més evident que mai, arribant inclús a extrems inconcebibles en una democràcia europea del segle XXI, ens cal unitat i determinació. En aquest sentit, valorem positivament que el PSC de Castellar es sumi de tant en tant a iniciatives com la del dia 26, iniciatives no compartides pel seu propi partit. No obstant, sospitem que aquesta mena d’accions obeeixen a una estratègia de quedar bé amb tothom més que no pas a conviccions fermes de defensa de la democràcia i els drets civils.\nCastellar del Vallès s’ha convertit en l’únic bastió socialista intacte de l’àrea metropolitana. Convindria analitzar si val la pena continuar fent-ho possible. Fins ara, l’equip de govern ha sortit per la tangent cada vegada que se li demanava un posicionament clar davant del retrocés democràtic i la pèrdua de llibertats a l’Estat espanyol.\nA quin PSC ens hem de creure, al que suspèn la militància quan apliquen el 155 o al que es fa fotos amb en Pedro Sánchez? La ciutadania vol saber si el PSC de Castellar és el mateix PSC que al Parlament no va tenir el coratge de fer ni el mínim gest de reconeixement als familiars dels presos. Ens agradaria saber què pensen de les declaracions del seu secretari d’organització quan compara els CDR amb la “kale borroka”.\nL’1 d’octubre Castellar es mereixia un alcalde que facilités i defensés desacomplexadament l’exercici de la democràcia, no un que fugís de les seves responsabilitats. Els castellarencs es mereixen uns dirigents transparents, que vagin de cara i que expressin amb claredat els seus posicionaments sempre, també en situacions excepcionals.\nVoldríem pensar que el PSC-Som de Castellar està realment compromès amb la democràcia, la llibertat i la justícia, però fins ara tot ha estat una freda i una de calenta. Ara tenen l’oportunitat de dir tot el que creguin convenient, però això ja és decisió seva.


[Àudio] El PP, esgarrifat per la possible candidatura de Manuel Valls a l'alcaldia de Barcelona ! directe!cat\nPolítica Última actualització Dijous, 26 d'abril de 2018 17:45 h\nL'exministre Margallo no veu prou fort Alberto Fernández Díaz per enfrontar-s'hi\nM.B| La possible candidatura de l'exprimer ministre francès, Manuel Valls, a l'alcaldia de Barcelona per Ciutadans va caure com una galleda d'aigua freda al damunt del PP; però sembla que la incertidumbre els ha animat a posar-se les piles per combatre-la. Els populars saben que Valls és un polític de pes i estan esgarrifats per la possibilitat que els esgarrapi els vots que van aconseguir arreplegar les darreres eleccions municipals a la capital catalana.\nCs, Manuel Valls, Margallo, municipals 2019, PP\nDe fet, l'exministre del PP José Manuel García-Margallo ha dit a El Matí de Catalunya Ràdio que, de confirmar-se la participació de Valls a la carrera municipal, caldrà pensar en "una persona de gran prestigi intel·lectual" amb "coneixements sòlids i molta presència" dins l'àmbit internacional per combatre'l. Unes declaracions que fan pensar que l'actual líder del PP a Barcelona, Alberto Fernández Díaz, no compliria per a Margallo aquests requisits.\nDe fet, preguntat per la periodista Mònica Terribas, l'exministre ha preferit no pronunciar-se sobre si Fernández Díaz hauria de repetir com a candidat al consistori de la capital catalana. "No em faci aquestes preguntes", ha reblat entre els riures de la presentadora.\nEl PP, esgarrifat per la possible candidatura de Manuel Valls a l'alcaldia de Barcelona pic.twitter.com/MfknPZde11\n— directevideos (@directevideos) 26 d’abril de 2018\n26 d'abril de 2018, 20.33 h\nGallardón i Cobo, citats a declarar com a investigats pel cas Lezo.\nL'exministre i expresident de la Comunitat de Madrid haurà de comparèixer per la suposada compra irregular de l'empresa Inassa per part del Canal de Isabel II.\n26 d'abril de 2018, 19.25 h\nSERA POR LA MUDANZA DE SEAT A MARTORELL DE ABAJO, QUE EL\n26 d'abril de 2018, 18.37 h\n26 d'abril de 2018, 17.55 h\nHo crec que estiguin esgarrifats....Jo també.\nI el Albertito , que vols que digui, Es una titelleta.


Babel – DIETARIS DE L'ARTIFICIER\n“BABEL” DE CILDO MEIRELES : o la polisèmia de tot plegat.\nEl 29 març 2009\n“Desvio para o vermelho” (Desviament cap al vermell, 1967-1984), una instal·lació en tres parts en la qual el color vermell actua com a element vertebrador i fa que la nostra percepció del món es transformi i perdi la seva lògica visual.\nParlarà, l’artificier, de Cildo Meireles (Rio de Janeiro, 1948) que exposa fins el 26 d’abril d’enguany al MACBA, en una exposició organitzada per Tate Modern de Londres amb la col·laboració del Museu d’Art Contemporani de Barcelona (MACBA). Parlarà no pas de l’habitació vermella que encapçala aquest article, no pas de moltes de les obres de l’artista com les seves grans instal·lacions, els dibuixos i els objectes realitzats entre el 1967 i el 2008. L’artificier només parlarà d’una instal·lació : Babel.\nTal i com constaten els comissaris Vicente Todolí i Guy Brett, Cildo Meireles és autor d’una obra “d’una complexitat extraordinària, que arrela en la confluència de la política, la filosofia i la simbologia del nostre temps”. Hom pot pensar que sovint, com ocórrer en l’art contemporani, l’explicació textual de l’obra depassa amb escreix aquesta mateixa obra. Tanmateix, no és pas així en el cas que ens ocupa . Hom hi veu, doncs, -en l’obra Babel- tota la complexitat del nostre temps, la confluència de la política, la filosofia i la simbologia que ens pertoca de viure.\nDeixin-se sinó amarar i macerar per la pròpia instal·lació. Penetrin arran de carrer per la capella despullada del Àngels –espai incorporat al MACBA- on en un primer espai, reblert de pols i llum blanca, hom hi penetra si n’és agosarat d’empolsegar-se. L’artificier aconsella , però, una experimentació primera cap les interioritats del conjunt que s’obre a una llum molt baixa vers per darrera de l’espai en blanc. Unes capelles ja sense símbols d’adoració se’ns obren ocultes. No són pas neutres al significat del conjunt. Comença a ser audible, a poca llum, un devessall de sons, un teixinat inconnex de veus i músiques que afonen en una foscor que enterboleix la percepció de l’espai… De cop, majúscula, una corrua de llums enlairant-se, petits pilots incandescent, com un poderós tòtem aparegut de sobte, com la troballa del monòlit dins la novel·la “2001 : una odissea de l’espai” i, hom albira, minúscul, una immensa torre feta d’aparells de ràdio, que en diferents modulacions de veu i al pampallugueig de milers de petites llums, imposen el so com una realitat discordant, abassegadora i angoixant, que s’emparenta amb el mite bíblic de Babel : el de la impossibilitat comunicativa, el de la impossibilitat comprensiva, el de la impossibilitat aprehensible.\nUna vegada més els mites. Una impossibilitat comunicativa que no ve dels homes, una impossibilitat comprensiva sempre estranya a l’empíric de la vida, una força primigènia que ens travessa i ens lacera per dins, una ressolució que no es troba mai del tot a les nostres mans.\nAixí és l’Univers. Polisèmic, politeic, polimorf. I no repetible per a l’experiència pedagògica.\nVet ací una interpretació possible de la instal·lació de Cildo Meireles.


L’habitatge segueix a l’alça als barris de Sants – SantsViu\nInici » Notícies » L’habitatge segueix a l’alça als barris de Sants\nL’habitatge segueix a l’alça als barris de Sants 1\nabril 9, 2018 a Notícies by Redacció\n20 €/m2 demanen en un 4rt sense ascenor\nComença un nou trimestre, i com ja és habitual des de fa any i mig, Endavant Sants fa un buidatge dels preus de l’habitatge als barris de Sants, Hostafrancs, Bordeta i Badal.\nSegons l’estudi del primer trimestre de 2018, l’organització independentista determina que el preu del metre quadrat de lloguer a Sants és de 18,32 euros de mitjana, el que suposa un 22% més car que fa un any i un 40% més car que l’agost de 2016 quan van començar a recopilar dades sobre habitatge al barri.\nA Hostafrancs, el preu del metre quadrat de lloguer és de 15,82 euros i consolida la tendència a la baixa respecte altres onades de l’estudi, quan va arribar a més de 17 euros. A Hostafrancs avui és un 8% més car el preu del metre quadrat de lloguer que fa un any, però encara és un 28% més alt que a l’agost de 2016 quan el preu era de 12,3 euros.\nA la Bordeta, hi ha xifres molt similars a les de Sants, on el preu del metre quadrat de lloguer és de 18,28 euros, el qual suposa un 17% més que fa un any i un 35% més que a l’agost de 2016.\n5200 €/m2 demanen a Hostafrancs\nEs a Badal, on el darrer any, més a pujat el preu del metre quadrat de lloguer. Arribant als 18’53 euros, disparant l’increment interanual un 38%.\nOn la bombolla tampoc acaba de punxar és en el negoci de la compra-venda d’immobles, i és que el preu del metre quadrat de compra només dona un respir a Sants i a la Bordeta que mantenen preus de fa un any.\nA Sants, el preu del metre quadrat de compra està a 3997 euros, és a dir un 1’3% més alt que fa un any. Tot i això, lluny dels 3096 euros que costava a l’agost de 2016.\nA Hostafrancs, el preu de compra segueix força més alt. 4289 euros el metre quadrat, o el que és el mateix, un 18% més alt que fa un any i un 60% més alt que fa 20 mesos.\nLa Bordeta respira, i per segon trimestre consecutiu te un creixement negatiu intreanual. Ara el preu de compra està en 3436 euros, un 1,5% menys que fa un any, lluny encara de recuperar preus de l’agost de 2016 quan el preu del metre quadrat era de 2553 euros.\nBadal és segurament el barri més estable pel que fa al preu de compra. En el darrer any ha pujat un 6%, però des de l’agost de 2016, la pujada és d’un 5%. En els darrers 20 mesos els preus de compra sempre s’han situat entre els 3200 i els 3700 euros. A hores d’ara el preu es de 3600 euros.\n680 €. per una sola habitació\nEl darrer registre analitzat és el preu de les habitacions en pisos compartits. Ja és casi impossible trobar habitacions per menys de 400 euros a cap dels barris analitzats. Mentre que l’agost de 2016 cap barri tenia preus superiors als 400 euros de mitjana, i fins i tot a Badal i Bordeta els preus rondaven els 330, a dia d’avui, trobar una habitació a Sants costa 421 euros de mitjana, 423 euros si la busques a Hostafrancs, 405 euros a la Bordeta i 423 euros a Badal.\nResta preguntar-nos, si el nivell de vida de les veïnes dels barris de Sants també ha pujat en la mateixa proporció.\nEls sous de les veïnes d’Hosatfrancs han pujat un 60% des d’agost 2016 per justificar una pujada similar del preu de compra? No serà que aquesta zona s’està especialitzant en pisos de luxe?\nHa pujat el sou dels veïns i veïnes de Sants un 40% des de 2016? O un 30% a Hostafrancs, Bordeta o Badal? Com pot ser que llavors els preus de lloguer si ho facin en aquests percentatges?\nCada cop més, un bé essencial com l’habitatge s’està convertint en un refugi d’inversió del capital i els seus fons voltors, on s’asseguren grans marges de benefici. Només la ocupació forçosa d’aquests pisos buits, via institucional amb major pressió fiscal, o via moviment popular amb l’ocupació massiva d’aquests, pot revertir aquesta situació. Fer entrar a la borsa de pisos socials, els 80.000 habitatges desocupats, en definitiva, trencar la lògica d’oferta i demanda, que infla preus d’un bé reconegut com a vital.\nUn comentari a “L’habitatge segueix a l’alça als barris de Sants”\nPingback: El sensellarisme i els desnonaments invisibles – Sants Viu\n← El camí escolar de Cal Maiol, una assignatura pendent\nLa Burxa, 20 anys i 218 números al carrer. →